
ΤΕΥΧΟΣ ΔΕΥΤΕΡΟ 


Αρ. Φύλλου 729 


13 Ιουνίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Κανονισμού Κατάστασης Προσωπικού Ορ¬ 


γανισμού Γεωργικής Επαγγελματικής Εκπαίδευ¬ 
σης Κατάρτισης και Απασχόλησης (ΟΓΕΕΚΑ) - 

«ΔΗΜΗΤΡΑ» . 1 

Ορισμός μελών Διοικητικού Συμβουλίου του Οργανι¬ 
σμού Γεωργικής Επαγγελματικής Εκπαίδευσης, 
Κατάρτισης και Απασχόλησης (ΟΓΕΕΚΑ) «ΔΗΜΗ¬ 
ΤΡΑ»-Ν.Π.Ι.Δ. 2 

Τροποποίηση και συμπλήρωση της 8890/26.4.95 από¬ 
φασης Υπουργού Γεωργίας «Κανονισμός Ασφάλι¬ 
σης Ζωικού Κεφαλαίου από τον ΕΛ.Γ.Α.» . 3 


ΑΠΟΦΑΣΕΙΣ 

Αριθ. 254976 (1) 

Έγκριση Κανονισμού Κατάστασης Προσωπικού Οργανι¬ 
σμού Γεωργικής Επαγγελματικής Εκπαίδευσης Κα¬ 
τάρτισης και Απασχόλησης (ΟΓΕΕΚΑ)- «ΔΗΜΗΤΡΑ». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ137/Α785) όπως προστέθηκε με 
το άρθρο 27 του Ν. 2081/92 και αντικαταστάθηκε με το 
άρθρο 1 παρ. 2ατου Ν. 2469/97 (ΦΕΚ38/Α797) 

β)τωνάρθρων 11,13,14,15,16,18,19παρ.2, 20και21 
του Ν. 2520/97 (ΦΕΚ 173/Α7 1.9.97) όπως τροποποιήθη¬ 
καν και συμπληρώθηκαν με τις διατάξεις του άρθρου 64 
του Ν. 2637/98 (ΦΕΚ 200/Α727.8.98) και του άρθρου 23 
του Ν. 2945/01 (ΦΕΚ223/Α78-10-01). 

2. Την ΔΙΔΚ/ Φ. 1/2/22875/31.10.2001 (ΦΕΚ 1480/Β7 
31.10.2001) απόφαση Πρωθυπουργού και Υπουργού 
ΕΣΔΔΑ περί ανάθεσης αρμοδιοτήτων στους Υφυπουρ¬ 
γούς ΕΣΔΔΑ. 

3. Την αριθμ. 2/21.2.2002 απόφαση του Δ.Σ. του ΟΓΕΕ¬ 
ΚΑ-«ΔΗΜΗΤΡΑ». 


4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του ΟΓΕΕΚΑ - «ΔΗΜΗΤΡΑ», αποφασίζουμε: 

Εγκρίνουμε τον Κανονισμό Κατάστασης Προσωπικού 
του Οργανισμού Γεωργικής Επαγγελματικής Εκπαίδευ¬ 
σης Κατάρτισης και Απασχόλησης (ΟΓΕΕΚΑ) «ΔΗΜΗ¬ 
ΤΡΑ»- Ν.Π.Ι.Δ. ο οποίος έχει ως εξής : 

ΚΑΝΟΝΙΣΜΟΣ ΚΑΤΑΣΤΑΣΗΣ ΠΡΟΣΩΠΙΚΟΥ 
ΤΟΥ Ο.Γ.Ε.Ε.Κ.Α. «ΔΗΜΗΤΡΑ» 

ΓΕΝΙΚΕΣ ΔΙΑΤΑΞΕΙΣ 

Αρθρο 1 

Πεδίο Εφαρμογής 

1. Στις διατάξεις του παρόντος Κανονισμού υπάγεται: 

α) Το τακτικό προσωπικό, με σχέση εργασίας ιδιωτικού 

δικαίου αορίστου χρόνου, του ΟΓΕΕΚΑ «ΔΗΜΗΤΡΑ». 

β) Το έκτατο προσωπικό, με σύμβαση εργασίας ιδιωτι¬ 
κού δικαίου ορισμένου χρόνου, καθώς και το προσωπικό 
του άρθρου 22 του Ν. 2190/1994 εφόσον οι διατάξεις του 
παρόντος Κανονισμού συμβιβάζονται με τη φύση και τα 
καθήκοντα του προσωπικού αυτού. 

2. Δεν υπάγονται στις διατάξεις του παρόντος Κανονι¬ 
σμού : 

α) Εκείνοι στους οποίους ανατίθενται μελέτες με αμοι¬ 
βή για την εξυπηρέτηση των σκοπών του ΟΓΕΕΚΑ «ΔΗ¬ 
ΜΗΤΡΑ». 

β) Οι Νομικοί Σύμβουλοι και οι δικηγόροι του Οργανι¬ 
σμού . 

3. Το μόνιμο προσωπικό του Δημοσίου, των Ν.Π.Δ.Δ. 
και των ΟΤΑ α' και β' βαθμού που μετατάσσεται με το ίδιο 
καθεστώς στον ΟΓΕΕΚΑ «ΔΗΜΗΤΡΑ», για τα θέματα υπη¬ 
ρεσιακής του κατάστασης υπάγεται στις διατάξεις του 
Υπαλληλικού Κώδικα (Ν. 2683/1999) όπως κάθε φορά 
ισχύει. 

Αρθρο 2 

Διάκριση Προσωπικού 

1. Το τακτικό προσωπικό του ΟΓΕΕΚΑ «ΔΗΜΗΤΡΑ» το 
οποίο συνδέεται με τον Οργανισμό με σχέση εργασίας 
ιδιωτικού δικαίου καθώς και το προσωπικό της παρ. 3 του 
άρθρου 1 του παρόντος κατέχει οργανική θέση της Κε¬ 
ντρικής Υπηρεσίας ή των περιφερειακών μονάδων του 

Οργανισμού, από τις προβλεπόμενες στο άρθρο 19 του 
Ν.2520/1997, όπως τροποποιήθηκε με το άρθρο 23 του ν. 
2945/2001, ή στον Κανονισμό Οργανωτικής Διάρθρωσης 
και Λειτουργίας του Οργανισμού. 

2. Το έκτακτο προσωπικό είναι εκείνο που προσλαμβά¬ 
νεται με σύμβαση εργασίας ιδιωτικού δικαίου ορισμένου 
χρόνου προκειμένου να καλυφθούν εποχιακές ή άλλες 
πρόσκαιρες παροδικής φύσεως ανάγκες του Οργανι¬ 
σμού. 

3. Το προσωπικό του άρθρου 22 του Ν.2190/1994 είναι 
εκείνο που προσλαμβάνεται για την εξυπηρέτηση του 
Γραφείου του Προέδρου ή του Διευθύνοντος Συμβούλου 
του Οργανισμού. 

ΚΕΦΑΛΑΙΟ Α' 


ΓΕΝΙΚΑ ΠΡΟΣΟΝΤΑ ΚΑΙ ΚΩΛΥΜΑΤΑ ΠΡΟΣΛΗΨΗΣ 

Αρθρο 3 
Ιθαγένεια 

Στις θέσεις του τακτικού προσωπικού προσλαμβάνο¬ 
νται: 

α) Έλληνες και Ελληνίδες πολίτες. 

β) Οι πολίτες των κρατών - μελών της Ε.Ε επιτρέπεται 
να προσλαμβάνονται σε θέσεις οι οποίες δεν εμπίπτουν 
στην εξαίρεση της παραγράφου 4 του άρθρου 48 της Συν¬ 
θήκης , σύμφωνα με τα προβλεπόμενα γι’ αυτούς σε ειδι¬ 
κό νόμο. 

γ) Όσοι αποκτούν την Ελληνική ιθαγένεια με πολιτο¬ 
γράφηση, με εξαίρεση τους πολίτες κρατών - μελών της 
Ε.Ε., δεν μπορούν να προσληφθούν ως υπάλληλοι πριν 
από την συμπλήρωση ενός (1) έτους από την απόκτησή 
της. 


Αρθρο 4 

Μη εκπλήρωση στρατιωτικών υποχρεώσεων. 

Δεν προσλαμβάνονται σε θέσεις τακτικού προσωπι¬ 
κού: 

α) Όσοι δεν έχουν εκπληρώσει τις στρατιωτικές τους 
υποχρεώσεις ή δεν έχουν απαλλαγεί νόμιμα από αυτές. 

β) Όσοι έχουν αναγνωρισθεί ως αντιρρησίες συνείδη¬ 
σης και δεν έχουν εκπληρώσει, σύμφωνα με τις ειδικές 
διατάξεις της στρατολογικής νομοθεσίας, άοπλη θητεία 
ή εναλλακτική πολιτική κοινωνική υπηρεσία. 


Αρθρο 5 

Ηλικία πρόσληψης. 

1. Κατώτατο όριο ηλικίας για τη πρόσληψη του τακτι¬ 
κού προσωπικού του Οργανισμού ορίζεται το 21ο έτος 
της ηλικίας για τις κατηγορίες ΠΕ,ΤΕ και ΔΕ και το 20ο για 
την κατηγορία ΥΕ. 

2. Το ανώτατο όριο ηλικίας πρόσληψης ορίζεται κάθε 
φορά με απόφαση του Δ.Σ. και περιγράφεται στην προ¬ 
κήρυξη πρόσληψης του τακτικού προσωπικού. 

3. Για το έκτακτο προσωπικό του Οργανισμού κατώτε¬ 
ρο όριο ηλικίας ορίζεται το 18ο έτος της ηλικίας και ανώ¬ 
τατο το 60ο έτος. 

4. Για τη συμπλήρωση των προβλεπομένων από τις 
παρ. 1 και 3 κατωτάτων ορίων ηλικίας καθώς και του ανω- 
τάτου το οποίο θα καθορίζεται με απόφαση του Δ.Σ., ως 
ημέρα γέννησης θεωρείται η 1η Ιανουάριου του έτους 
γέννησης για το κατώτατο όριο και η 31 η Δεκεμβρίου του 
αντίστοιχου έτους για το ανώτατο. 


5. Η ηλικία αποδεικνύεται από το δελτίο αστυνομικής 
ταυτότητας και σε περίπτωση αμφισβήτησης, από τη λη¬ 
ξιαρχική πράξη γέννησης που έχει συνταχθεί εντός ενε¬ 
νήντα (90) ημερών από τη γέννηση. Αν δεν υπάρχει τέτοια 
πράξη, η ηλικία αποδεικνύεται από τα μητρώα αρρένων 
για τους άνδρες και από το γενικό μητρώο δημοτών (δη¬ 
μοτολόγιο) για τις γυναίκες. Εάν υπάρχουν περισσότερες 
εγγραφές στο οικείο μητρώο, επικρατεί η πρώτη εγγρα¬ 
φή. 

6. Βεβαίωση της ηλικίας ή διόρθωση της εγγραφής με 
οποιοδήποτε άλλο τρόπο ουδέποτε λαμβάνεται υπόψη. 

Αρθρο 6 

Λοιπά κωλύματα πρόσληψης - Χρόνος συνδρομής 

1. Κωλύματα τα οποία αφορούν: 

α) την υγεία, β) τη ποινική καταδίκη και γ) την απόλυση 
από άλλη θέση δημόσιας υπηρεσίας ή ΟΤΑ ή άλλου νομι¬ 
κού προσώπου του δημόσιου τομέα και εφαρμόζονται για 
το διορισμό προσωπικού του δημοσίου ισχύουν και για 
την πρόσληψη τακτικού προσωπικού του ΟΓΕΕΚΑ «ΔΗ¬ 
ΜΗΤΡΑ». 

2. Οι υποψήφιοι πρέπει να έχουν τα προσόντα πρόσλη¬ 
ψης τόσο κατά το χρόνο λήξης της προθεσμίας υποβολής 
των αιτήσεων, όσο και κατά το χρόνο της πρόσληψης. Το 
ανώτατο όριο ηλικίας πρέπει να συντρέχει κατά το χρόνο 
λήξης της προθεσμίας υποβολής των αιτήσεων. 

3. Οι διατάξεις του πρώτου εδαφίου της προηγούμενης 
παραγράφου ισχύουν και για τα κωλύματα πρόσληψης. 

ΚΕΦΑΛΑΙΟ Β' 

ΠΛΗΡΩΣΗ ΘΕΣΕΩΝ - ΠΡΟΣΛΗΨΗ 
Αρθρο 7 

Διαδικασία πρόσληψης - Ανάκληση 

1. Οι οργανικές θέσεις του ΟΓΕΕΚΑ «ΔΗΜΗΤΡΑ» πλη¬ 
ρώνονται κατά την διαδικασία των διατάξεων του Ν. 
2190/1994, όπως κάθε φορά ισχύουν. 

2. Οι επιτυχόντες που περιλαμβάνονται στο πίνακα 
προσληπτέων προσλαμβάνονται με απόφαση του Διευ- 
θύνοντος Συμβούλου του Οργανισμού μέσα σε ένα (1) μή¬ 
να από τη λήξη της προθεσμίας υποβολής των δικαιολο- 
γητικών και το αργότερο εντός τεσσάρων (4) μηνών από 
την έκδοση των οριστικών πινάκων προσληπτέων. 

3. Η κοινοποίηση στο προσλαμβανόμενο γίνεται με έγ¬ 
γραφο της αρμόδιας Διεύθυνσης του ΟΓΕΕΚΑ «ΔΗΜΗ¬ 
ΤΡΑ». Στο έγγραφο αναγράφεται ο αριθμός της απόφα¬ 
σης και επιδίδεται επί αποδείξει στην κατοικία του, είτε 
στον ίδιο, είτε σε πρόσωπο που συνοικεί με αυτόν. Με το 
έγγραφο αυτό τάσσεται, υποχρεωτικά, προθεσμία για να 
εμφανισθεί και να αναλάβει τα καθήκοντά του ο προ¬ 
σλαμβανόμενος. 

4. Με την ανάληψη καθηκόντων καταρτίζεται και η σύμ¬ 
βαση εργασίας. Η ανάληψη καθηκόντων βεβαιώνεται με 
έκθεση στην οποία αναγράφεται αριθμός πρωτοκόλλου 
και η ημερομηνία ανάληψης των καθηκόντων και υπογρά¬ 
φεται από τον προϊστάμενο της αρμόδιας μονάδας και 
τον προσληφθέντα. 

5. Η απόφαση πρόσληψης ανακαλείται, εάν ο προσλη- 
φθείς δεν αποδέχθηκε την πρόσληψη, ρητά ή σιωπηρά, 
παραμελώντας τις προθεσμίες που ορίσθηκαν σύμφωνα 
με τα προβλεπόμενα στην παράγραφο 3 του παρόντος 
άρθρου. 

6. Για την ανάκληση παράνομης πρόσληψης έχουν 
εφαρμογή οι διατάξεις που ισχύουν κάθε φορά για την 
ανάκληση παράνομου διορισμού δημοσίου υπαλλήλου. 

Άρθρο 8 

Δοκιμαστική υπηρεσία 

1. Οι υπάλληλοιτου ΟΓΕΕΚΑ-ΔΗΜΗΤΡΑπου προσλαμ¬ 
βάνονται σε οργανικές θέσεις διανύουν διετή δοκιμαστι¬ 
κή υπηρεσία, κατά τη διάρκεια της οποίας απολύονται για 
λόγους που ανάγονται στην εργασία τους μόνο μετά από 
απόφαση του Υπηρεσιακού Συμβουλίου του Οργανι¬ 
σμού. 

2. Οι δόκιμοι υπάλληλοι παρακολουθούν υποχρεωτικά 
τα προγράμματα εισαγωγικής εκπαίδευσης που οργανώ¬ 
νονται από τον ΟΓΕΕΚΑ-ΔΗΜΗΤΡΑ. 

3. Μέσα σε τρεις (3) μήνες απάτη συμπλήρωση της δο¬ 
κιμαστικής υπηρεσίας το Υπηρεσιακό Συμβούλιο αποφα¬ 
σίζει αν ο δόκιμος υπάλληλος είναι κατάλληλος. Για το 
σκοπό αυτό συνεκτιμώνται τα προσόντα του υπαλλήλου 
όπως αυτά προκύπτουν από την έκθεση αξιολόγησης και 
τα λοιπά στοιχεία του προσωπικού του μητρώου καθώς 
και την επίδοση του στα προγράμματα εισαγωγικής εκ¬ 
παίδευσης, τα οποία παρακολούθησε. 

4. Ο υπάλληλος που κρίνεται κατάλληλος, καθίσταται 
τακτικός με απόφαση του Διευθύνοντος Συμβούλου. Με 
όμοια απόφαση απολύεται ο υπάλληλος που κρίνεται 
ακατάλληλος. 

5. Κατά της απόφασης του Υπηρεσιακού Συμβουλίου 
για το δόκιμο υπάλληλο καθώς και κατά της απόφασης 
απόλυσής του, σύμφωνα μετηνπαρ. 1 επιτρέπεται προ¬ 
σφυγή στα Πολιτικά Δικαστήρια. 

Άρθρο 9 

Προσωπικό Μητρώο υπαλλήλου. 

1. Στον Οργανισμό τηρείται προσωπικό μητρώο των 
υπαλλήλων, στο οποίο περιλαμβάνονται όλα τα στοιχεία 
τα οποία προσδιορίζουν την ατομική, οικογενειακή, περι¬ 
ουσιακή και υπηρεσιακή κατάσταση, σύμφωνα με όσα 
ορίζονται παρακάτω. 

2. α) Τα στοιχεία της ταυτότητας του υπαλλήλου, τα 
στοιχεία συζύγου και των τέκνων του, καθώς και τα περι¬ 
ουσιακά στοιχεία του ιδίου, συζύγου και των παιδιώντου, 
εφόσον συνοικούν με αυτόν. 

β) Τους τίτλους σπουδών ή άλλα τυπικά προσόντα. 

γ) Αποφάσεις, έγγραφα ή άλλα στοιχεία που αναφέρο- 
νται στην υπηρεσιακή γενικά κατάσταση και δραστηριό¬ 
τητα του υπαλλήλου, στα οποία περιλαμβάνονται και οι 
εκθέσεις αξιολόγησης των ουσιαστικών προσόντων. 

δ) Κάθε άλλο στοιχείο που ο υπάλληλος καταθέτει στον 
Οργανισμό του ζητώντας να περιληφθεί στο προσωπικό 
μητρώο του, εφόσον σχετίζεται με την εργασιακή του κα¬ 
τάσταση. 

3. Τα στοιχεία των περιπτώσεων α' και β'της προηγού¬ 
μενης παραγράφου υποβάλλονται από τον υπάλληλο κα¬ 
τά την πρόσληψή του. Τα στοιχεία περιουσιακής κατά¬ 
στασης συνοδεύονται από υπεύθυνη δήλωση του Ν. 
1599/1986 όπως και κάθε μεταβολή αυτής. 

4. Η αρμόδια διεύθυνση του ΟΓΕΕΚΑ - «ΔΗΜΗΤΡΑ» 
αμέσως μετά την πρόσληψη του υπαλλήλου , συγκροτεί 
το προσωπικό μητρώο και είναι υπεύθυνη για τη τήρηση, 
την ασφαλή φύλαξη και την ενημέρωσή του με όλα τα 
στοιχεία αυτού. 


5. Τα στοιχεία του προσωπικού μητρώου δεν μπορούν 
να χρησιμοποιηθούν για άλλο σκοπό πέραν της εργασια¬ 
κής κατάστασης και της εξέλιξης του υπαλλήλου εντός 
του Οργανισμού. 

Άρθρο 10 

Ονομαστική Κατάσταση Προσωπικού 

1. Στον ΟΓΕΕΚΑ «ΔΗΜΗΤΡΑ» τηρείται αλφαβητική κα¬ 
τάσταση του τακτικού προσωπικού, κατά κατηγορία,κλά¬ 
δο ή ειδικότητα, στην οποία περιλαμβάνονται τα ακόλου¬ 
θα στοιχεία: 

α) Το ονοματεπώνυμο και το όνομα πατρός 

β) το έτος γέννησης 

γ) η ημερομηνία πρόσληψης 

δ) ο χρόνος υπηρεσίας 

ε) ο αναγνωρισμένος χρόνος προϋπηρεσίας 

στ) οι τίτλοι σπουδών 

2. Η κατάσταση προσωπικού συντάσσεται τον Ιανουά¬ 
ριο κάθε έτους από την αρμόδια διεύθυνση του Οργανι¬ 
σμού και κοινοποιείται υποχρεωτικά στο προσωπικό εως 
την 15η Φεβρουάριου. Διόρθωση των στοιχείων του 
υπαλλήλου που αναγράφονται στην κατάσταση προσω¬ 
πικού γίνεται μόνο από την αρμόδια διεύθυνση σύνταξής 
της, ύστερα από αίτηση του ιδίου, η οποία υποβάλλεται 
μέσα σε δέκα (10) ημέρες από την κοινοποίηση της στον 
υπάλληλο. 

ΚΕΦΑΛΑΙΟ Γ 

ΥΠΟΧΡΕΩΣΕΙΣ ΥΠΑΛΛΗΛΩΝ 
Άρθρο 11 

Καθήκοντα - Εχεμύθεια - Ασυμβίβαστα 

1. Το προσωπικό του Ο.Γ.Ε.Ε.Κ.Α. - «ΔΗΜΗΤΡΑ» έχει 
ενδεικτικά τα εξής καθήκοντα. 

α) Να τηρεί τους σχετικούς με τον Ο.Γ.Ε.Ε.Κ.Α. - «ΔΗ¬ 
ΜΗΤΡΑ» νόμους, διατάγματα, Κανονισμούς, αποφάσεις 
του Δ.Σ. του Ο.Γ.Ε.Ε.Κ.Α. - «ΔΗΜΗΤΡΑ» και γενικά τις ει¬ 
δικές εντολές και οδηγίες της Υπηρεσίας. 

β) Να τηρεί την επιβαλλόμενη εχεμύθεια για γεγονότα 
και πληροφορίες που αναφέρονται στον Ο.Γ.Ε.Ε.Κ.Α. - 
«ΔΗΜΗΤΡΑ». 

γ) Να μην επιλαμβάνεται επιλύσεως ζητήματος, είτε 
ατομικά, είτε μετέχοντας σε συλλογικό όργανο, για το 
οποίο έχει πρόδηλο έννομο συμφέρον αυτός ή συγγενής 
του εξ αίματος ή αγχιστείας μέχρι και του τετάρτου βαθ¬ 
μού. 

δ) Να φυλάττει με επιμέλεια τα έγγραφα και γενικά τα 
στοιχεία που του παραδίδονται για την εκτέλεση της υπη¬ 
ρεσίας του. 

ε) Να ενημερώνει αμέσως τον Προϊστάμενό του αν για 
λόγους ασθένειας ή για άλλη σοβαρή αιτία κωλύεται να 
προσέλθει στην Υπηρεσία. 

στ) Ο υπάλληλος εκτελεί τα καθήκοντα του κλάδου ή 
της ειδικότητας του. Σε περιπτώσεις επιτακτικών ανα¬ 
γκών του Οργανισμού που δεν μπορούν να καλυφθούν με 
άλλο τρόπο, επιτρέπεται να ανατίθεται στον υπάλληλο 
καθήκοντα άλλου κλάδου ή ειδικότητας. Σε όμοιες περι¬ 
πτώσεις επιτρέπεται να ανατίθεται στον υπάλληλο εργα¬ 
σίες συναφείς με την ειδικότητα ή τα καθήκοντάτου ή για 
τις οποίες έχει την απαιτούμενη εμπειρία ή ειδίκευση. 

2. Δεν επιτρέπεται στους υπαλλήλους του Ο.Γ.Ε.Ε.Κ.Α. 
- «ΔΗΜΗΤΡΑ» η δημοσίευση άρθρων, εισηγήσεων και με- 

λετών σχετικών με ορισμένα αντικείμενα ερευνών του 
Ο.Γ.Ε.Ε.Κ.Α. - «ΔΗΜΗΤΡΑ» που καταστρατηγούν την κα¬ 
τοχύρωση της πνευματικής ιδιοκτησίας. 

3. Απαγορεύεται στους υπαλλήλους, χωρίς προηγού¬ 
μενη έγγραφη άδεια του Δ.Σ. του Ο.Γ.Ε.Ε.Κ.Α. - «ΔΗΜΗ¬ 
ΤΡΑ», η άσκηση εμπορίας και γενικά η ίδρυση επιχειρή¬ 
σεων για ίδιο λογαριασμό ή η ανάληψη πρόσθετων εργα¬ 
σιών ή έργων και η συμμετοχή σε όργανα διοίκησης 
ανώνυμων ή άλλων εταιριών. 

4. Οι υπάλληλοι του Ο.Γ.Ε.Ε.Κ.Α. - «ΔΗΜΗΤΡΑ» ευθύ- 
νονται έναντι αυτού για κάθε θετική ζημιά που προξένη¬ 
σαν σε αυτόν από δόλο ή βαριά αμέλεια. 

5. Ο Ο.Γ.Ε.Ε.Κ.Α. - «ΔΗΜΗΤΡΑ» παρέχει πλήρη νομική 
κάλυψη και αρωγή, εφόσον απαιτείται, στους τακτικούς 
υπαλλήλους οι οποίοι εμφανίζονται ενώπιον Αστυνομι¬ 
κών, Εισαγγελικών και Ανακριτικών ή Δικαστικών Αρχών 
με οποιαδήποτε ιδιότητα, για υποθέσεις που έχουν σχέση 
με την εκτέλεση των καθηκόντων τους, ή εξουσιοδοτήθη¬ 
καν να χειριστούν και τα εκτέλεσαν σύμφωνα με το Νόμο, 
τον Κανονισμό και τις Εντολές της Διοίκησης. 

Άρθρο 12 

Χρόνος παροχής εργασίας 

1. Ο υπάλληλος παρέχει την εργασία του μέσα στον 
οριζόμενο από τις κείμενες διατάξεις της εργατικής νο¬ 
μοθεσίας χρόνο. 

2. Εφόσον έκτακτες και εξαιρετικές ανάγκες του Ορ¬ 
γανισμού το επιβάλλουν, ο υπάλληλος οφείλει να εργα¬ 
στεί και πέρα από το χρόνο εργασίας ή σε μη εργάσιμες 
ημέρες. Στη περίπτωση αυτή καταβάλλεται στον υπάλλη¬ 
λο αποζημίωση σύμφωνα με τις ισχύουσες διατάξεις της 
εργατικής νομοθεσίας. 

3. Με απόφαση του Διευθύνοντος Συμβούλου του Ορ¬ 
γανισμού καθορίζονται η έναρξη και η λήξη του ωραρίου 
εργασίας, το οποίο είναι συνεχές και οι εργαζόμενοι οφεί¬ 
λουν να τηρούν με ακρίβεια. 

4. Ημέρες αργίας και ημιαργίας είναι εκείνες που ορί¬ 
ζονται για τις δημόσιες υπηρεσίες της έδρας των υπηρε- 
σιώντου ΟΓΕΕΚΑ- «ΔΗΜΗΤΡΑ». 

ΚΕΦΑΛΑΙΟ Δ' 

ΔΙΚΑΙΩΜΑΤΑ ΥΠΑΛΛΗΛΩΝ 

Άρθρο 13 

Δικαίωμα - αξίωση μισθού 

1. Ο υπάλληλος έχει δικαίωμα σε μισθό. Ο μισθός κα¬ 
θορίζεται σε μηνιαία βάση και έχει σκοπό την αξιοπρεπή 
διαβίωση του υπαλλήλου. 

2. Η αξίωση του υπαλλήλου για το μισθό αρχίζει απάτην 
ημέρα ανάληψης των καθηκόντων του. 

3. Προκειμένου για υπάλληλο ο οποίος επανέρχεται 
από την κατάσταση αργίας ή διαθεσιμότητας, η αξίωση 
για πλήρη μισθό αρχίζει από την επανάληψη των καθηκό¬ 
ντων του. 

4. Η αξίωση του υπαλλήλου για μισθό παύει με την καθ’ 
οιονδήποτε τρόπο, καταγγελία της σύμβασης εργασίας. 

5. Ο μισθός καταβάλλεται στο τέλος κάθε δεκαπενθη¬ 
μέρου εκτός αν διαφορετικά αποφασίσει το Δ.Σ. του Ορ¬ 
γανισμού. 

Άρθρο 14 

Πότε δεν οφείλεται μισθός 

1. Δεν οφείλεται μισθός, όταν ο υπάλληλος από υπαι- 
τιότητάτου δεν άσκησε καθόλου ή εν μέρειτα καθήκοντά 
του. 


2. Η περικοπή του μισθού στις περιπτώσεις της παρ. 1 
ενεργείται με πράξη του αρμόδιου για την εκκαθάριση και 
πληρωμή των αποδοχών οργάνου, το οποίο οφείλει να ει¬ 
δοποιήσει ο προϊστάμενος προσωπικού ή της μονάδας 
στην οποία υπηρετεί ο υπάλληλος. Κατά της πράξης αυ¬ 
τής, η οποία κοινοποιείται στον υπάλληλο, με απόδειξη, 
επιτρέπεται προσφυγή στο Δ.Σ. του Οργανισμού. Το Δ.Σ. 
αποφαίνεται οριστικά. 

3. Σε περίπτωση κίνησης της διαδικασίας απόλυσης 
του υπαλλήλου, λόγω ανίατης ασθένειας, καταβάλλεται ο 
μισθός ενέργειας, ως την καταγγελία της σύμβασης ερ¬ 
γασίας, όχι όμως πέρα από έξι (6) μήνες από τη λήξη της 
αναρρωτικής άδειας. 

Άρθρο 15 

Όροι υγιεινής και ασφάλειας 

Για τους όρους υγιεινής και ασφάλειας του χώρου ερ¬ 
γασίας και για τον έλεγχο τήρησής τους έχουν ανάλογη 
εφαρμογή οι ισχύουσες διατάξεις περί υγιεινής και ασφά¬ 
λειας. 

Άρθρο 16 

Δικαίωμα κανονικής άδειας - ειδικές άδειες 

Αδεια κύησης και τοκετού - Αδεια άνευ αποδοχών 

1. Το προσωπικό του Ο.Γ.Ε.Ε.Κ.Α. - «ΔΗΜΗΤΡΑ» δικαι¬ 
ούται άδειας με πλήρεις αποδοχές, σύμφωνα με τις εκά- 
στοτε ισχύουσες σχετικές διατάξεις του Υπαλληλικού 
Κώδικα, (Ν.2683/99) και χορηγείται με απόφαση του αρ¬ 
μόδιου Γενικού Διευθυντή για τους Διευθυντές και Προϊ¬ 
σταμένους Τμημάτων και για το λοιπό προσωπικό με από¬ 
φαση του Διευθυντή στον οποίο υπάγεται ο υπάλληλος. 

2. Σε περίπτωση αδικαιολόγητης υπέρβασης της κανο¬ 
νικής άδειας ο υπάλληλος πέραν των πειθαρχικών συνε¬ 
πειών, στερείται των αποδοχών του για τις ημέρες της 
υπέρβασης. 

3. Υπάλληλος που μετατίθεται δεν δικαιούται κανονι¬ 
κής άδειας πριν από την εγκατάστασή του στη θέση που 
μετατέθηκε. 

4. Στις κυοφορούσες υπαλλήλους του Ο.Γ.Ε.Ε.Κ.Α. - 
«ΔΗΜΗΤΡΑ» χορηγούνται άδειες μητρότητας, σύμφωνα 
με τις εκάστοτε ισχύουσες διατάξεις του Υπαλληλικού 
Κώδικα. (Ν.2683/99) . Επίσης ισχύουν οι διατάξεις του Υ.Κ. 
ως προς το μειωμένο ωράριο εργασίας της παρ. 2 του άρ¬ 
θρου 53 Ν. 2683/99. 

5. Σε ειδικές περιπτώσεις, όπως γάμου, ή θανάτου συ¬ 
ζύγου ή συγγενούς μέχρι δευτέρου βαθμού εξ αίματος ή 
αγχιστείας είναι δυνατή η χορήγηση από τους Προϊστα¬ 
μένους των Δ/νσεων η χορήγηση ειδικής άδειας με απο¬ 
δοχές μέχρι τριών (3) ημερών. 

6. Γ ια ειδικούς λόγους είναι δυνατή με πράξη του Διευ- 
θύνοντα Συμβούλου του Ο.Γ.Ε.Ε.Κ.Α. - «ΔΗΜΗΤΡΑ» η χο¬ 
ρήγηση άδειας απουσίας χωρίς αποδοχές μέχρι δέκα 
(10) ημέρες το χρόνο. Άδεια απουσίας χωρίς αποδοχές 
μέχρι ένα (1) μήνα κάθε χρόνο μπορεί να χορηγήσει με 
απόφασή του το Δ.Σ. του Ο.Γ.Ε.Ε.Κ.Α. - «ΔΗΜΗΤΡΑ» εφό¬ 
σον το επιτρέπουν οι ανάγκες του Ο.Γ.Ε.Ε.Κ.Α. - «ΔΗΜΗ¬ 
ΤΡΑ». 

7. Γιατη χορήγηση αναρρωτικής άδειας εφαρμόζονται 
οι σχετικές διατάξεις του ασφαλιστικού φορέα στον 
οποίο είναι ασφαλισμένος ο υπάλληλος, όπως κάθε φορά 
ισχύουν. 

Άρθρο 17 

Άδειες εξετάσεων, υπηρεσιακής εκπαίδευσης και 
επιμόρφωσης 

1. Στους τακτικούς υπαλλήλους που είναι μαθητές, 
σπουδαστές ή φοιτητές προπτυχιακοί ή μεταπτυχιακοί σε 

σχολεία και ιδρύματα και των τριών βαθμιδών εκπαίδευ¬ 
σης, χορηγείται άδεια εξετάσεων με πλήρεις αποδοχές. 

2. Η άδεια εξετάσεων είναι διάρκειας έως είκοσι (20) 
εργάσιμες ημέρες κάθε έτος και χορηγείται υποχρεωτικά 
συνεχώς ή τμηματικά κατά την εξεταστική περίοδο που 
ζητά ο ενδιαφερόμενος. 

3. Δεν χορηγείται άδεια εξετάσεων για σπουδές προς 
απόκτηση δεύτερου τίτλου της ίδιας βαθμίδας εκπαίδευ¬ 
σης, με αυτή που ανήκει η θέση την οποία κατέχει ο υπάλ¬ 
ληλος. Οι άδειες εξετάσεων χορηγούνται για διάστημα 
ίσο με τον κανονικό χρόνο φοίτησης προσαυξημένο κατά 
το ήμισυ. Η συμμετοχή του υπαλλήλου στις εξετάσεις βε¬ 
βαιώνεται από το αρμόδιο Σχολείο ή Ίδρυμα. 

4. Στους τακτικούς υπαλλήλους που έχουν τριετή του¬ 
λάχιστον πραγματική υπηρεσία και δεν έχουν υπερβεί το 
50ο έτος της ηλικίας τους, μπορεί να χορηγείται μετά από 
αίτησή τους με απόφαση του Διοικητικού Συμβουλίου και 
γνώμη του Υπηρεσιακού Συμβουλίου, εκπαιδευτική άδεια 
απουσίας με αποδοχές για την ημεδαπή ή την αλλοδαπή. 
Η εκπαιδευτική άδεια συνολικά δεν μπορεί να υπερβαίνει 
την τριετία, χορηγείται δε για παρακολούθηση σπουδών 
οι οποίες ενδιαφέρουντον Ο.Γ.Ε.Ε.Κ.Α. - «ΔΗΜΗΤΡΑ» και 
καθορίζονται από το Διοικητικό Συμβούλιο του 
Ο.Γ.Ε.Ε.Κ.Α.-«ΔΗΜΗΤΡΑ». 

5. Στους τακτικούς υπαλλήλους που έχουν τύχει υπο¬ 
τροφίας από το ΙΚΥ ή άλλο ίδρυμα ή νομικό πρόσωπο δη¬ 
μοσίου ή ιδιωτικού δικαίου της ημεδαπής ή της αλλοδα¬ 
πής, μπορεί να χορηγείται με την παραπάνω διαδικασία 
και όρους εκπαιδευτική άδεια με αποδοχές. 

6. Στους υπάλληλους στους οποίους χορηγείται άδεια 
μετεκπαίδευσης καταβάλλονται πλήρεις αποδοχές που 
προσαυξάνονται μέχρι το διπλάσιο αν η άδεια είναι για με¬ 
τεκπαίδευση στο εξωτερικό. Επίσης παίρνουν τα έξοδα 
μετάβασης και επιστροφής και τα έξοδα εγγραφής και 
φοίτησης στη σχολή την οποία πρόκειται να μετεκπαιδευ¬ 
τούν. Η διαδικασία υποβολής, έγκρισης και απόδοσης 
των εξόδων και δαπανών καθορίζεται με απόφαση του Δι¬ 
οικητικού Συμβουλίου. Από την προσαύξηση των αποδο¬ 
χών αφαιρείται το ποσό της υποτροφίας που χορηγείται 
από το φορέα της παραγράφου 5 στον μετεκπαιδευόμε¬ 
νο. 

7. Υπάλληλος στον οποίο χορηγήθηκε άδεια μετεκπαί¬ 
δευσης δεν ανακαλείται πριν την πάροδο του χρόνου της 
αδείας παρά μόνο με Απόφαση του Δ.Σ. και γνώμη του 
Υπηρεσιακού Συμβουλίου και εφόσον η φοίτηση είναι 
ανεπιτυχής ή ο υπάλληλος μετέβαλε με πρωτοβουλία του 
το αντικείμενο της μετεκπαίδευσης. Ο μετεκπαιδευόμε¬ 
νος υποχρεούται κάθε χρόνο με αναφορά του να γνω¬ 
στοποιεί στον Ο.Γ.Ε.Ε.Κ.Α. - «ΔΗΜΗΤΡΑ» την πορεία της 
μετεκπαίδευσης, προσκομίζοντας ανάλογα πιστοποιητι¬ 
κά σπουδών. 

8. Μετά το τέλος της άδειας μετεκπαίδευσης ο υπάλ¬ 
ληλος υποχρεούται να υπηρετήσει στον Ο.Γ.Ε.Ε.Κ.Α. - 
«ΔΗΜΗΤΡΑ», χρόνο ίσο με το διπλάσιο του χρόνου αδεί¬ 
ας. 

Σε περίπτωση αθέτησης της υποχρέωσης αυτής οφεί¬ 
λει να επιστρέφει εντός τριμήνου τις αποδοχές, τα οδοι¬ 
πορικά έξοδα, τα δικαιώματα εγγραφής, κ.λπ. που έλαβε, 
μετά από απόφαση του Διοικητικού Συμβουλίου στην 
οποία ορίζεται και ο τρόπος επιστροφής. 

9. Άδεια επιμόρφωσης μπορεί να χορηγείται σε υπαλ¬ 
λήλους που μετέχουν: 

α) Σε διαγωνισμούς που αποσκοπούν στη λήψη υπο¬ 


τροφίας ή την επιλογή για φοίτηση σε κύκλους μεταπτυ¬ 
χιακών σπουδών. Η άδεια αυτή χορηγείται μέχρι μία φο¬ 
ρά κάθε ημερολογιακό έτος. 

β) Σε προγράμματα επιμόρφωσης που οργανώνονται 
από τον Ο.Γ.Ε.Ε.Κ.Α. - «ΔΗΜΗΤΡΑ» ή από φορέα που έχει 
επιλεγεί από τον Ο.Γ.Ε.Ε.Κ.Α. - «ΔΗΜΗΤΡΑ». 

γ) Σε συνέδρια, συνδιασκέψεις, σεμινάρια και κάθε εί¬ 
δους συναντήσεις επιστημονικού χαρακτήρα στο εσωτε¬ 
ρικό ή το εξωτερικό. 

10. Η άδεια επιμόρφωσης χορηγείται με πλήρεις απο¬ 
δοχές, είναι ίση με τη διάρκεια του επιμορφωτικού προ¬ 
γράμματος αυξημένης κατά τις ημέρες τις αναγκαίες για 
τη μετάβαση και επιστροφή του υπαλλήλου. Η άδεια επι¬ 
μόρφωσης χορηγείται με απόφαση του Διοικητικού Συμ¬ 
βουλίου, εφόσον συνεπάγεται μετακίνηση του υπαλλή¬ 
λου στο εξωτερικό. Με τις αντίστοιχες αποφάσεις καθο¬ 
ρίζονται κατά περίπτωση το ύψος και ο τρόπος 
χορήγησης των αποζημιώσεων ως και κάθε άλλη απαραί¬ 
τητη λεπτομέρεια. 

ΚΕΦΑΛΑΙΟ Ε' 

ΥΠΗΡΕΣΙΑΚΕΣ ΜΕΤΑΒΟΛΕΣ - ΚΙΝΗΤΙΚΟΤΗΤΑ 
ΠΡΟΣΩΠΙΚΟΥ 

Αρθρο 18 

Τοποθέτηση - Μετακίνηση - Απόσπαση 

1. Ο υπάλληλος αμέσως μετά την πρόσληψή του, το¬ 
ποθετείται με πράξη του Διευθύνοντος Συμβούλου, σε 
οργανική μονάδα του Οργανισμού και σε θέση για την κα¬ 
τάληψη της οποίας συμμετείχε στη διαδικασία πρόσλη¬ 
ψης. 

2. Το Δ.Σ του Ο.Γ.Ε.Ε.Κ.Α. - «ΔΗΜΗΤΡΑ» για κάλυψη 
προσωρινών και εκτάκτων αναγκώντου Οργανισμού μπο¬ 
ρεί να αποσπά υπαλλήλους με απόφασή του από την Κε¬ 
ντρική Υπηρεσία στην Περιφερειακή και αντίστροφα κα¬ 
θώς και από Περιφερειακή Υπηρεσία σε Περιφερειακή, 
όπως και να μετακινεί υπαλλήλους εντός της Κεντρικής 
Υπηρεσίας του Ο.Γ.Ε.Ε.Κ.Α. - «ΔΗΜΗΤΡΑ». 

3. Επίσης επιτρέπεται απόσπαση κατόπιν αιτήσεως του 
υπαλλήλου, για λόγους προσωπικούς, οικογενειακούς 
και υγείας. 

4. Οι αποσπάσεις ενεργούνται με απόφαση του Δ.Σ. 
του Ο.Γ.Ε.Ε.Κ.Α. - «ΔΗΜΗΤΡΑ» μετά από γνώμη του Υπη¬ 
ρεσιακού Συμβουλίου και είναι χρονικής διάρκειας ενός 
έτους με δυνατότητα ανανέωσης για ένα έτος ακόμα και 
η σχετική πράξη εκδίδεται από τον Διευθύνοντα Σύμβου¬ 
λο του Ο.Γ.Ε.Ε.Κ.Α. - «ΔΗΜΗΤΡΑ». 

5. Σε όσους αποσπώνται καταβάλλονται οδοιπορικά 
έξοδα και εκτός έδρας αποζημιώσεις, όπως καθορίζονται 
με απόφαση του Δ.Σ. του Ο.Γ.Ε.Ε.Κ.Α. - «ΔΗΜΗΤΡΑ». 

Αρθρο 19 

Μετατάξεις 

1. Μετάταξη προσωπικού από κλάδο σε κλάδο ή από ει¬ 
δικότητα σε ειδικότητα εντός της ίδιας κατηγορίας του 
αυτού γενικότερου κλάδου του Οργανισμού επιτρέπεται 
μόνο στις παρακάτω περιπτώσεις. 

α) Να έχουν διανύσει ευδόκιμα τη διετή δοκιμαστική 
υπηρεσία ή να μην έχουν υποπέσει σε πειθαρχικό παρά¬ 
πτωμα την τελευταία τουλάχιστον διετία. 

β) Να υπάρχει κενή οργανική θέση πριν την υποβολή 
του σχετικού αιτήματος. 

γ) Να απέκτησαν τα τυπικά προσόντα μετά την ημερο¬ 
μηνία διορισμού. 

2. Μετάταξη σε ανώτερη κατηγορία της αυτής ή δια¬ 
φορετικής ειδικότητας, επιτρέπεται μόνο μετά την παρέ¬ 
λευση τετραετίας από το διορισμό. 

Κατά τα λοιπά για τις μετατάξεις των υπαλλήλων που 
υπηρετούν στον Ο.Γ.Ε.Ε.Κ.Α. - «ΔΗΜΗΤΡΑ» ισχύουν ανα¬ 
λογικά οι διατάξεις του Ν.2683/99. 

Άρθρο 20 

Μετάθεση - Κατηγορίες μεταθέσεων 

1. Οι τακτικοί υπάλληλοι μετατίθενται σύμφωνα με τα 
οριζόμενα στις παρακάτω παραγράφους με απόφαση 
του Διευθύνοντα Συμβούλου και σύμφωνη γνώμη του 
Υπηρεσιακού Συμβουλίου. 

2. Οι μεταθέσεις διενεργούνται: 

α) Με αίτηση του υπαλλήλου και με δαπάνη του Οργα¬ 
νισμού εάν υπηρετεί τουλάχιστον 5 (πέντε) χρόνια στην 
θέση από την οποία μετατίθεται. 

β) Με αίτηση του υπαλλήλου και χωρίς δαπάνη του Ορ¬ 
γανισμού εάν υπηρετεί λιγότερο από 3 (τρία) χρόνια στη 
θέση από την οποία μετατίθεται. 

γ) Με πρωτοβουλία της υπηρεσίας για υπηρεσιακούς 
λόγους και με δαπάνη του Οργανισμού. 

3. Οι μεταθέσεις με αίτηση του υπαλλήλου περιλαμβά¬ 
νουν τις εξής κατηγορίες: 

α) Μεταθέσεις για λόγους υγείας, 
β) Μεταθέσεις για συνυπηρέτηση. 
γ) Μεταθέσεις για λόγους σπουδών, 
δ) Αμοιβαίες μεταθέσεις, 
ε) Μεταθέσεις για άλλους λόγους. 

4. Οι μεταθέσεις με αίτηση του υπαλλήλου προηγού¬ 
νται από τις μεταθέσεις που διενεργούνται με πρωτοβου¬ 
λία της υπηρεσίας. 

5. Η σειρά προτεραιότητας των μεταθέσεων με αίτηση 
του υπαλλήλου είναι η σειρά με την οποία αναγράφονται 
στην παράγραφο 3. 

6. Η σειρά των μεταθέσεων μέσα στην ίδια κατηγορία 
της παραγράφου 3 καθορίζεται από το συνολικό αριθμό 
μορίων που έχει κάθε υπάλληλος στον πίνακα μεταθετέ- 
ων προηγουμένου του υπαλλήλου που έχει τα περισσότε¬ 
ρα μόρια. 

Άρθρο 21 

Μεταθέσεις με αίτηση του υπαλλήλου 

1. Οι μεταθέσεις για λόγους υγείας γίνονται μετά από 
αίτηση του υπαλλήλου, όταν ο ίδιος ή μέλος της οικογέ¬ 
νειας του, όπως ορίζονται από τις διατάξεις του άρθρου 
26του παρόντος Κανονισμού, πάσχει από ανίατο νόσημα. 

Η αίτηση συνοδεύεται από πιστοποιητικό Κρατικού Νο¬ 
σοκομείου και γνωμάτευση της οικείας Υγειονομικής Επι¬ 
τροπής. 

Οι μεταθέσεις για λόγους υγείας πραγματοποιούνται 
καθ' όλη τη διάρκεια του έτους μέσα σε ένα μήνα από την 
υποβολή της αίτησης με την προϋπόθεση ότι στην έδρα 
που υπηρετεί, δεν υπάρχει κατάλληλη νοσηλευτική μονά¬ 
δα για την περίθαλψη. 

2. Οι μεταθέσεις για συνυπηρέτηση γίνονται με αίτηση 
του υπαλλήλου για λόγους συνυπηρέτησης με τον ή την 
σύζυγο, που εργάζεται με οποιαδήποτε σχέση στο Δημό¬ 
σιο, σε Ν.Π.Δ.Δ., σε Ν.Π.Ι.Δ.του ευρύτερου δημόσιου το¬ 
μέα, σε Ο.Τ.Α. α'και β'βαθμού, ή είναι άμισθος δημόσιος 


υπάλληλος ή εργαζόμενος στον ιδιωτικό τομέα ή επαγ- 
γελματίας, εφ' όσον στις δύο τελευταίες περιπτώσεις, ο ή 
η σύζυγος εργάζεται στον τόπο για τον οποίο ζητείται η 
μετάθεση ένα τουλάχιστο χρόνο. 

Η συνδρομή των προϋποθέσεων αυτών αποδεικνύεται 
με βεβαίωση του αρμόδιου φορέα ή του ασφαλιστικού 
φορέα. 

Συνυπηρέτηση θεωρείται ότι υπάρχει όταν οι δύο σύ¬ 
ζυγοι υπηρετούν στην ίδια πόλη. Αν δεν υπάρχει υπηρε¬ 
σία του Ο.Γ.Ε.Ε.Κ.Α. - «ΔΗΜΗΤΡΑ» στην πόλη αυτή, ο 
υπάλληλος μετατίθενται στηνπλησιέστερη υπηρεσία του 
Ο.Γ.Ε.Ε.Κ.Α. - «ΔΗΜΗΤΡΑ» που επιθυμεί. 

3. Οι μεταθέσεις για λόγους σπουδών γίνονται με αίτη¬ 
ση του υπαλλήλου, όταν ο ίδιος ή μέλος της οικογένειας 
του σπουδάζει σε σχολή τριτοβάθμιας εκπαίδευσης και 
με την προϋπόθεση, ότι η φοίτηση αφορά την απόκτηση 
πρώτου πτυχίου. 

Ο υπάλληλος δεν μετατίθεται κατά τη διάρκεια της φοί¬ 
τησης και για ένα έτος ακόμη όταν η φοίτηση συνεχίζεται 
πέραν από το χρόνο σπουδών που προβλέπουν οι οικείες 
διατάξεις για την τριτοβάθμια εκπαίδευση. 

4. Οι αμοιβαίες μεταθέσεις γίνονται με αίτηση των εν¬ 
διαφερομένων υπαλλήλων και με την προϋπόθεση ότι οι 
υπάλληλοι που το ζητούν, ανήκουν στον ίδιο Κλάδο και 
ασκούν ανάλογα καθήκοντα. 

5. Οι μεταθέσεις με αίτηση του υπαλλήλου, πραγματο¬ 
ποιούνται καθ' όλη τη διάρκεια του έτους, εφόσον υπάρ¬ 
χουν κενές οργανικές θέσεις και δεν το απαγορεύουν σο¬ 
βαρές υπηρεσιακές ανάγκες. 

Άρθρο 22 

Μεταθέσεις με πρωτοβουλία της Υπηρεσίας 

Κάθε χρόνο οι κενές οργανικές θέσεις που δεν καλύ¬ 
πτονται με τις μεταθέσεις του άρθρου 23 καλύπτονται με 
μεταθέσεις που γίνονται με πρωτοβουλία της υπηρεσίας 
από τον πίνακα μεταθετέων. 

Άρθρο 23 

Κριτήρια μεταθέσεων 

1. Για τις μεταθέσεις των τακτικών υπαλλήλων λαμβά- 
νονται υπόψη τα εξής κριτήρια: 

α) Η οικογενειακή κατάσταση του υπαλλήλου 
β) Η συνολική πραγματική υπηρεσία στον Ο.Γ.Ε.Ε.Κ.Α. 
- «ΔΗΜΗΤΡΑ» ως τακτικού υπαλλήλου. 

γ) Ο χρόνος υπηρεσίας λόγω μετάθεσης με πρωτο¬ 
βουλία της Υπηρεσίας. 

δ) Ο χρόνος υπηρεσίας σε παραμεθόριες περιοχές. 

2. Σύμφωνα με το κριτήριο της οικογενειακής κατάστα¬ 
σης ο υπάλληλος συγκεντρώνει αριθμό μορίων για το κα¬ 
θένα από τα προστατευόμενα μέλη όπως αυτά ορίζονται 
παρακάτω: 

α) Ένα (1) μόριο για το ή τη σύζυγο, 
β) Δύο (2) μόρια για το πρώτο παιδί, 
γ) Τρία (3) μόρια για το δεύτερο παιδί, 
δ) Τέσσερα (4) μόρια για το τρίτο παιδί και άνω. 
ε) Πέντε (5) μόρια όταν ο υπάλληλος έχει την επιμέλεια 
παιδιών και ο άλλος σύζυγος έχει πεθάνει. Τα μόρια αυτά 
υπολογίζονται και στους άγαμους ή διαζευγμένους υπαλ¬ 
λήλους που έχουν την επιμέλεια παιδιών. 

στ) Ένα (1) μόριο για το καθένα από τα λοιπά προστα¬ 
τευόμενα μέλη της οικογένειας. 

3. Σύμφωνα με το κριτήριο της συνολικής πραγματικής 

υπηρεσίας ως τακτικού υπαλλήλου αντιστοιχούν δυο (2) 
μόρια σε κάθε χρόνο πραγματικής υπηρεσίας. 

Όταν ο χρόνος έχει διανυθεί σε παραμεθόρια περιοχή 
προστίθεται ένα (1) ακόμη μόριο για κάθε χρόνο υπηρε¬ 
σίας. 

4. Για κάθε χρόνο υπηρεσίας σε οργανική μονάδα του 
Ο.Γ.Ε.Ε.Κ.Α. - «ΔΗΜΗΤΡΑ» μετά από μετάθεση που πραγ¬ 
ματοποιείται με πρωτοβουλία της Υπηρεσίας, αντιστοι¬ 
χούν δύο (2) επιπλέον μόρια για κάθε χρόνο παραμονής 
σ’ αυτή. 

5. Χρόνος υπηρεσίας μεγαλύτερος από έξι (6) μήνες 
υπολογίζεται ως έτος και μεγαλύτερος από 15 ημέρες ως 
μήνας. 

6. Ο συνολικός αριθμός μορίων κάθε υπαλλήλου ισού- 
ται με το άθροισμα των μορίων που συγκεντρώνει ο υπάλ¬ 
ληλος βάσει των παραγράφων 2, 3 και 4 του άρθρου αυ¬ 
τού. 

7. Ως χρόνος υπηρεσίας σε παραμεθόριες περιοχές, 
για την εφαρμογή των διατάξεων του άρθρου αυτού, θε¬ 
ωρείται ο χρόνος υπηρεσίας του τακτικού υπαλλήλου σε 
οργανική μονάδα του Ο.Γ.Ε.Ε.Κ.Α. - «ΔΗΜΗΤΡΑ» η οποία 
έχει την έδρα της σε μια από τις παραμεθόριες περιοχές, 
όπως αυτές προσδιορίζονται με τις διατάξεις του άρθρου 
11 του Ν.287/1976, όπως αυτές ισχύουν κάθε φορά. 

Αρθρο 24 

Προστατευόμενα μέλη 

1. Για την εφαρμογή των παραπάνω διατάξεων σαν 
προστατευόμενα μέλη του τακτικού υπαλλήλου θεωρού¬ 
νται: 

α) Ο ή η σύζυγος 

β) Τα άγαμα παιδιά ηλικίας έως και δέκα οκτώ (18) ετών 
ή εφόσον είναι φοιτητές τριτοβάθμιας εκπαίδευσης έως 
και είκοσι τεσσάρων (24) ετών και με την προϋπόθεση ότι 
δεν υπηρετούν τη στρατιωτική τους θητεία. 

γ) Οιγονείςκαιτωνδυο (2) συζύγων εφόσον είναι πάνω 
από 65 ετών ή ανεξάρτητα από ηλικία αν ο ένας έχει πο¬ 
σοστό αναπηρίας 67% και άνω. Και στις δυο περιπτώσεις 
θα πρέπει οι γονείς να μένουν στον ίδιο τόπο με τον υπάλ¬ 
ληλο. Αν έχουν άλλο τέκνο που διαμένει στον ίδιο τόπο 
αφαιρείται το ήμισυ των μορίων. Ως ίδιος τόπος νοείται η 
περιοχή κάθε Δήμου ή Κοινότητας που απέχει μέχρι 50 χι¬ 
λιόμετρα από την κατοικία του υπαλλήλου. 

δ) Τα ανίκανα για εργασία άγαμα αδέλφια ανεξάρτητα 
από ηλικία εφόσον διαμένουν στον ίδιο τόπο με τον υπάλ¬ 
ληλο. 

2. Ως ημερομηνία συμπλήρωσης των ορίων ηλικίας που 
προβλέπει η προηγούμενη παράγραφος, θεωρείται η 31 η 
Δεκεμβρίου του έτους που γίνονται οι μεταθέσεις ανε¬ 
ξάρτητα από την ημερομηνία γέννησης. 

3. Η αναπηρία και η ανικανότητα για εργασία βεβαιώ¬ 
νεται από Πιστοποιητικό Κρατικού Νοσοκομείου και γνω¬ 
μάτευση της οικείας Υγειονομικής Επιτροπής. 

Αρθρο 25 

Διαδικασία μεταθέσεων - Πίνακες - Ενστάσεις 

1. Τον Ιανουάριο κάθε έτους συντάσσεται πίνακας των 
οργανικών θέσεων που θα καλυφθούν με μετάθεση κατά 
τη διάρκεια του έτους. 

Ο πίνακας αυτός περιλαμβάνει τις κενές θέσεις καθώς 
και αυτές που προβλέπεται να κενωθούν έως τη 31η Δε¬ 
κεμβρίου του ίδιου έτους κατά Κλάδο και βαθμό. 


2. Τον Ιανουάριο κάθε έτους συντάσσεται πίνακας με- 
ταθετέων με βάση τα μόρια ως ακολούθως : 

α) Ο πίνακας αυτός περιλαμβάνει όλους ανεξαιρέτως 
τους υπαλλήλους κατά Κλάδο και βαθμό, καθώς και τα 
μόρια αναλυτικά και συνολικά που συγκεντρώνει ο κάθε 
υπάλληλος την 31η Δεκεμβρίου του προηγούμενου 
έτους, σύμφωνα μετά κριτήρια που αναφέρονται στο άρ¬ 
θρο 23. 

β) Η σειρά εγγραφής στους πίνακες καθορίζεται με βά¬ 
ση το σύνολο των μορίων που συγκεντρώνει κάθε υπάλ¬ 
ληλος. Όταν δύο ή περισσότεροι υπάλληλοι συγκεντρώ¬ 
νουν τον ίδιο αριθμό μορίων, η εγγραφή τους στους πίνα¬ 
κες γίνεται μετά από δημόσια κλήρωση. Προτάσσονται οι 
υπάλληλοι που έχουν τα λιγότερα μόρια. 

γ) Εάν ο υπάλληλος εξαιρείται από τις μεταθέσεις, ανα¬ 
γράφονται δίπλα στο όνομά του οι σχετικές διατάξεις που 
προβλέπουν την εξαίρεση. 

3. Οι πίνακες των παραγράφων 1 και 2 κοινοποιούνται 
σε όλες τις Υπηρεσίες της Κεντρικής Διοίκησης και των 
Περιφερειακών Υποκαταστημάτων το αργότερο ως την 
20η Φεβρουάριου του ίδιου έτους. Μέσα σε δέκα (10) 
ημέρες από την παραλαβή των πινάκων αυτών οι υπάλλη¬ 
λοι λαμβάνουν γνώση ενυπογράφως. 

4. Κατά του πίνακα μεταθετέων επιτρέπεται ένσταση 
μέσα σε αποκλειστική προθεσμία 10 ημερών από την ημε¬ 
ρομηνία που έλαβαν γνώση οι υπάλληλοι. Το Υπηρεσιακό 
Συμβούλιο αποφασίζει υποχρεωτικά ως την 10η Απριλίου 
του ίδιου έτους. 

5. Μετά την εκδίκαση όλων των ενστάσεων οι πίνακες 
οριστικοποιούνται και ισχύουν μέχριτην 10η Απριλίου του 
επόμενου έτους. 

6. Μετά την κοινοποίηση του πίνακα της παραγράφου 
1 του άρθρου αυτού και το αργότερο ως την 20η Μαρτίου 
κάθε έτους ο υπάλληλος έχει δικαίωμα να υποβάλλει έγ¬ 
γραφη αίτηση για μετάθεση. Το Υπηρεσιακό Συμβούλιο 
αποφασίζει επί των αιτήσεων των μεταθέσεων μέχρι την 
20η Απριλίου. 

7. Ο υπάλληλος με την αίτηση της παραγράφου 6 δη¬ 
λώνει κατά σειρά προτεραιότητας, μέχρι δύο το πολύ θέ¬ 
σεις στις οποίες επιθυμεί να μετατεθεί. 

Αρθρο 26 

Γ ενικές διατάξεις μεταθέσεων 

1. Οι μεταθέσεις με πρωτοβουλία της Υπηρεσίας πραγ¬ 
ματοποιούνται μέσα στους μήνες Ιούλιο και Αύγουστο κά¬ 
θε έτους. 

2. Καμία μετάθεση δεν πραγματοποιείται το χρονικό 
διάστημα από 1η Σεπτεμβρίου του έτους κατάρτισης των 
πινάκων μέχρι 30 Ιουνίου του επόμενου έτους, παρά μόνο 
για την κάλυψη κενής οργανικής θέσης λόγω θανάτου, 
παραίτησης, απουσίας του υπαλλήλου πέρα από ένα 
έτος ή σύσταση Υπηρεσίας, νέων θέσεων, μεταφοράς θέ¬ 
σεων στα Περιφερειακά Υποκαταστήματα ή αν διαφορε¬ 
τικά αναφέρεται στον παρόντα Κανονισμό. 

Οι μεταθέσεις αυτές γίνονται με βάση τις διατάξεις της 
παραγράφου 3 περίπτωση γτου άρθρου αυτού καθώς και 
των περιπτώσεων τοποθέτησης προϊσταμένων οργανι¬ 
κών μονάδων επιπέδου Διεύθυνσης και Τμήματος. 

3. Ύστερα από την ικανοποίηση των αιτήσεων για με¬ 
ταθέσεις του άρθρου 21, ο πίνακας των κενών οργανικών 
θέσεωντου άρθρου 22, συμπληρώνεται με τις θέσεις που 
κενώθηκαν από την ικανοποίηση των πιο πάνω αιτήσεων 
τις οποίες η υπηρεσία κρίνει ότι πρέπει να πληρωθούν. Ο 

νέος πίνακας των κενών οργανικών θέσεων κοινοποιείται 
στις Υπηρεσίες της Κεντρικής Διοίκησης και των Περιφε¬ 
ρειακών Υποκαταστημάτων το αργότερο μέχρι την 30η 
Απριλίου. Η πλήρωση των κενών θέσεων γίνεται ως εξής: 

α) Υπάλληλοι των οποίων ο αριθμός είναι ίσος με τον 
αριθμό των κενών θέσεων που θα πληρωθούν καλούνται 
με τη σειρά εγγραφής τους στον πίνακα μεταθετέων να 
δηλώσουν μέσα σε δέκα (10) ημέρες από της γνωστοποί¬ 
ησης των κενών θέσεων, με σειρά προτεραιότητας μέχρι 
δύο θέσεις στις οποίες επιθυμούν να μετατεθούν. 

β) Η ικανοποίηση της επιλογής κάθε υπαλλήλου εξαρ- 
τάται από το συνολικό αριθμό μορίων που έχει, με προτε¬ 
ραιότητα του υπαλλήλου που έχει τα περισσότερα μόρια. 
Όταν δύο ή περισσότεροι υπάλληλοι έχουντον ίδιο συνο¬ 
λικό αριθμό μορίων και επιλέγουν την ίδια υπηρεσία, προ- 
τιμάται υποχρεωτικά ο υπάλληλος που η επιλογή του συ¬ 
μπίπτει με τον τόπο καταγωγής του ή της συζύγου του. 

γ) Μετά την ικανοποίηση των παραπάνω προτιμήσεων, 
οι κενές θέσεις που απομένουν καλύπτονται υποχρεωτι¬ 
κά με βάση τη σειρά εγγραφής στον πίνακα μεταθετέων. 
Η διαδικασία ολοκληρώνεται μέχρι τη 15η Ιουνίου. 

4. Υπάλληλος ο οποίος καλείται να δηλώσει σύμφωνα 
με την προηγούμενη παράγραφο τις θέσεις που επιθυμεί 
να μετατεθεί και αδυνατεί να μετακινηθεί εξαιτίας ασθέ¬ 
νειας ή πάθησης βαριάς μορφής του ίδιου συζύγου ή παι¬ 
διών, οφείλει να υποβάλει τα σχετικά στοιχεία, εφόσον 
αυτά δεν βρίσκονται ήδη στο προσωπικό του μητρώο μέ¬ 
σα σε τρεις (3) εργάσιμες ημέρες από την ενυπόγραφη 
γνώση του πίνακα κενών θέσεων. Αν η ασθένεια ή η πάθη¬ 
ση εμφανιστεί αργότερα, ο υπάλληλος οφείλει να υποβά¬ 
λει τα σχετικά στοιχεία μέσα σε τρεις εργάσιμες ημέρες 
από την εμφάνιση της ασθένειας ή της πάθησης και πά¬ 
ντως πριν το αρμόδιο Υπηρεσιακό Συμβούλιο παραπέμ- 
ψει τον υπάλληλο στην οικεία Υγειονομική Επιτροπή για 
να διαπιστώσει τη βαρύτητα της ασθένειας ή της πάθη¬ 
σης. Εάν η ασθένεια αφοράτο ή τη σύζυγο ή τα παιδιά του 
υπαλλήλου, αυτός υποβάλλει πλήρη φάκελλο της ασθέ¬ 
νειας ή της πάθησης αυτών, στην οικεία Υγειονομική Επι¬ 
τροπή που υπάγεται ο ίδιος. 

Εάν η ασθένεια ή η πάθηση συμβεί μετά την κρίση του 
Υπηρεσιακού Συμβουλίου και πριν την ημερομηνία διε¬ 
νέργειας της μετάθεσης, μπορεί ο υπάλληλος με αίτηση 
του που υποβάλλεται μέσα σε τρεις (3) εργάσιμες μέρες 
από την εκδήλωση της ασθένειας ή της πάθησης, να ζη¬ 
τήσει επανεξέταση της μετάθεσης του από το Υπηρεσια¬ 
κό Συμβούλιο, με σκοπό την ανάκληση της πράξης μετά¬ 
θεσης του. 

Το Υπηρεσιακό Συμβούλιο υποχρεούται να γνωμοδο- 
τήσει μέσα σε τρεις (3) εργάσιμες ημέρες από την αίτηση 
του υπαλλήλου ή σε περίπτωση που απαιτείται γνωμοδό¬ 
τηση της οικείας Υγειονομικής Επιτροπής, μέσα σε τρεις 
(3) εργάσιμες ημέρες από την μέρα που περιήλθε σ' αυτό 
η γνωμοδότηση αυτή. Σ'αυτή την περίπτωση και μέχριτο 
Υπηρεσιακό Συμβούλιο επανεξετάσει την αίτηση του 
υπαλλήλου, αναστέλλεται προσωρινά ή μετάθεση. Αν το 
Υπηρεσιακό Συμβούλιο δεχθεί το αίτημα του υπαλλήλου, 
ανακαλείται η πράξη μετάθεσης του. 

Άρθρο 27 

Εκτέλεση υπηρεσίας εκτός έδρας - Δαπάνες μετακί¬ 
νησης 

1. Το πάσης φύσεως προσωπικό του Ο.Γ.Ε.Ε.Κ.Α. - 
«ΔΗΜΗΤΡΑ» καθώς και αυτό που αποσπάται στον Οργα¬ 


νισμό εφόσον μετακινείται εκτός έδρας για εκτέλεση υπη¬ 
ρεσίας δικαιούται οδοιπορικά έξοδα και ειδική αποζημίω¬ 
ση παραμονής εκτός έδρας, όπως αυτή καθορίζεται με 
απόφαση του Δ.Σ. του Ο.Γ.Ε.Ε.Κ.Α. - «ΔΗΜΗΤΡΑ». 

Επίσης με απόφαση του Δ.Σ. του ΟΓΕΕΚΑ - «ΔΗΜΗ¬ 
ΤΡΑ» καθορίζεται το ανώτατο όριο αριθμού ημερών κίνη¬ 
σης εκτός έδρας του προσωπικού που υπηρετεί στον Ορ¬ 
γανισμό σύμφωνα με όσα εφαρμόζονται για τους υπαλ¬ 
λήλους του Υπ. Γεωργίας. 

2. Προσωπικό του Ο.Γ.Ε.Ε.Κ.Α. - «ΔΗΜΗΤΡΑ» που με¬ 
τακινείται εκτός έδρας για μαρτυρία ενώπιον Ανακριτικών 
ή Δικαστικών Αρχών σε υπόθεση που σχετίζεται με την 
υπηρεσία θεωρείται ότι μετακινείται για εκτέλεση υπηρε¬ 
σίας και εφαρμόζονται ανάλογα οι διατάξεις της παρα¬ 
γράφου 1 του παρόντος. 

3. Η αναγνώριση και η εκκαθάριση των δαπανών που 
προβλέπονται στο άρθρο αυτό γίνεται βάση δικαιολογη- 
τικών τα οποία καθορίζονται με πράξη του Διοικητικού 
Συμβουλίου για όλο το προσωπικό του Οργανισμού. Για 
δε τα μέλη του Διοικητικού Συμβουλίου με πράξη του 
Προέδρου του Διοικητικού Συμβουλίου. 

ΚΕΦΑΛΑΙΟ ΣΤ 

ΑΞΙΟΛΟΓΗΣΗ ΠΡΟΣΩΠΙΚΟΥ - ΠΡΟΪΣΤΑΜΕΝΟΙ 

Αρθρο 28 

Αξιολόγηση 

1. Για κάθε υπάλληλο του Ο.Γ.Ε.Ε.Κ.Α. - «ΔΗΜΗΤΡΑ» 
συντάσσεται κάθε χρόνο έκθεση αξιολόγησης για την 
υπηρεσιακή κατάρτιση και επίδοσή του. 

Τα όργανα που συντάσσουν τις εκθέσεις αυτές, ο τύ¬ 
πος, το περιεχόμενο, ο τρόπος σύνταξής τους και κάθε 
άλλη λεπτομέρεια καθορίζονται με απόφαση του Δ.Σ. του 
Ο.Γ.Ε.Ε.Κ.Α.-«ΔΗΜΗΤΡΑ». 

2. Οι εκθέσεις αξιολόγησης μετά την κρίση, γνωστο¬ 
ποιούνται στους ενδιαφερομένους υπαλλήλους. 

3. Υπάλληλος που θεωρεί την κρίση δυσμενή δικαιού¬ 
ται μέσα σε δέκα (10) ημέρες από την παραπάνω γνωστο¬ 
ποίηση να υποβάλει αίτηση αναθεώρησης στο Υπηρεσια¬ 
κό Συμβούλιο το οποίο αποφαίνεται σε προθεσμία δέκα 
(10) ημερών από την υποβολή της. 

4. Κατά της απόφασης του Υπηρεσιακού Συμβουλίου ο 
υπάλληλος δικαιούται να προσφύγει στο Δ.Σ. του 
Ο.Γ.Ε.Ε.Κ.Α. - «ΔΗΜΗΤΡΑ» μέσα σε δέκα (10) ημέρες από 
τη γνωστοποίηση της απόφασης του Υπηρεσιακού Συμ¬ 
βουλίου. 

Το Δ.Σ. του Ο.Γ.Ε.Ε.Κ.Α. - «ΔΗΜΗΤΡΑ» αποφαίνεται τε¬ 
λεσίδικα εντός τριάντα (30) ημερών από την υποβολή της 
προσφυγής. 

Αρθρο 29 

Επιλογή Προϊσταμένων-Διαδικασία - Κριτήρια 

1. Ως προϊστάμενοι Διευθύνσεων, Τμημάτων και Γρα¬ 
φείων (αυτοτελών και μη) ή αντιστοίχου επιπέδου οργανι¬ 
κών μονάδων της Κεντρικής Υπηρεσίας του Οργανισμού 
επιλέγονται από το Υπηρεσιακό Συμβούλιο και τοποθε¬ 
τούνται με απόφαση του Διευθύνοντος Συμβούλου, 
υπάλληλοι ανάλογα με τα προσόντα, την εμπειρία, το 
χρόνο υπηρεσίας καθώς καιταουσιαστικάπροσόνταπου 
περιέχονται στο Προσωπικό Μητρώο των υπαλλήλων. Ιδι¬ 
αίτερα λαμβάνονται υπόψη οι εκθέσεις αξιολόγησης, η 
δραστηριότητά τους στον Οργανισμό, η πρωτοβουλία, η 

διοικητική ικανότητα και η ικανότητα παρακίνησης των 
υπαλλήλων για αυξημένη απόδοση. 

2. Για την επιλογή προϊσταμένων Διεύθυνσης λαμβάνο- 
νται υπόψη κατά κύριο λόγο στοιχεία από τα οποία προ¬ 
κύπτει η άρτια επαγγελματική κατάρτιση, οι επιστημονι¬ 
κές γνώσεις, η ανάληψη πρωτοβουλίας και ευθύνης, η ευ¬ 
χέρεια προγραμματισμού και συντονισμού, η ικανότητα 
παρακίνησης των υφισταμένων για την επίτευξη στόχων 
καθώς και η καλή γνώση μιας ή περισσοτέρων γλωσσών 
των χωρών-μελών της Ευρωπαϊκής Ένωσης. Επίσης συ- 
νεκτιμώνται η συμμετοχή σε προγράμματα μετεκπαίδευ¬ 
σης και οι μεταπτυχιακοί τίτλοι σπουδών που έχουν συνά¬ 
φεια μετά αντικείμενα του ΟΓΕΕΚΑ-«ΔΗΜΗΤΡΑ». 

Άρθρο 30 

Προϊστάμενοι Οργανικών Μονάδων 

1. Προϊστάμενοι των Διευθύνσεων, Τμημάτων και Γρα¬ 
φείων της Κεντρικής Υπηρεσίας επιλέγονται και τοποθε¬ 
τούνται μετριετή θητεία υπάλληλοι ως κατωτέρω: 

α) της Διεύθυνσης Διοικητικού υπάλληλοι του κλάδου 
ΠΕ Διοικητικού με δεκαετή υπηρεσία και των Τμημάτων 
της υπάλληλοι του κλάδου ΠΕή ΤΕ Διοικητικού με πεντα¬ 
ετή ή επταετή αντίστοιχα υπηρεσία. 

β) της Διεύθυνσης Οικονομικού υπάλληλοιτου κλάδου 
ΠΕ Οικονομικού με δεκαετή υπηρεσία και των Τμημάτων 
της υπάλληλοιτου κλάδου ΠΕ Οικονομικού ή ΤΕ Διοικητι¬ 
κού - Λογιστικού με πενταετή ή επταετή αντίστοιχα υπη¬ 
ρεσία. 

γ) της Διεύθυνσης Αρχικής Εκπαίδευσης υπάλληλοι 
του κλάδου ΠΕ Γεωπονικού με δεκαετή υπηρεσία και των 
Τμημάτων της υπάλληλοιτου κλάδου ΠΕ Γεωπονικού ή 
ΤΕ Τεχνολόγων Γεωπονίας με πενταετή ή επταετή αντί¬ 
στοιχα υπηρεσία. 

δ) της Διεύθυνσης Κατάρτισης υπάλληλοιτου κλάδου 
ΠΕ Γεωπονικού με δεκαετή υπηρεσία και των Τμημάτων 
της υπάλληλοιτου κλάδου ΠΕ Γ εωπονικού ή ΤΕ Τεχνολό¬ 
γων Γεωπονίας με πενταετή ή επταετή αντίστοιχα υπηρε¬ 
σία 

ε) της Διεύθυνσης Ενημέρωσης - Πληροφόρησης 
υπάλληλοιτου κλάδου ΠΕ ΜΜΕ με πενταετή υπηρεσία και 
των Τμημάτων της υπάλληλοι του κλάδου ΠΕ ή ΤΕ Πλη¬ 
ροφορικής ή ΠΕ ή ΤΕ ΜΜΕ ή ΤΕ Βιβλιοθηκονομίας, με 
τριετή υπηρεσία για την κατηγορία ΠΕ και πενταετή υπη¬ 
ρεσία για την κατηγορία ΤΕ. 

στ) της Διεύθυνσης Διεθνών Σχέσεων και Πρωτοβου¬ 
λιών υπάλληλοιτου κλάδου ΠΕ Γεωτεχνικού ή ΠΕ Παιδα¬ 
γωγικών Σχολών ή ΠΕ Α.Ο.Ο. ή ΠΕ Διοικητικού ή ΠΕ Οι¬ 
κονομικού με δεκαετή υπηρεσία και των Τμημάτων της 
υπάλληλοιτου κλάδου ΠΕ ή ΤΕτωνπαραπάνω κλάδων, με 
πενταετή ή επταετή υπηρεσία αντίστοιχα. 

ζ) του Τμήματος Τεχνικής Υπηρεσίας υπάλληλοι του 
κλάδου ΠΕ Πολιτικού Μηχανικού με πενταετή υπηρεσία. 

η) του Τμήματος Εσωτερικού Ελέγχου υπάλληλοιτου 
κλάδου ΠΕ Οικονομικού ή ΠΕ Διοικητικού ή ΤΕ Διοικητι- 
κού-Λογιστικού με πενταετή υπηρεσία για την κατηγορία 
ΠΕ και επταετή υπηρεσία για την κατηγορία ΤΕ. 

θ) του Γραφείου Προέδρου και Γραμματείας Δ.Σ. 
υπάλληλοιτου κλάδουΤΕήΔΕΔιοικητικού-Λογιστικού με 
διετή υπηρεσία. 

ι) του Γ ραφείου Διευθύνοντος Συμβούλου υπάλληλοι 
του κλάδου ΤΕ ή ΔΕ Διοικητικού-Λογιστικού με διετή υπη¬ 
ρεσία. 

2. Διευθυντές στα Τ.Ε.Ε. (Τεχνικά - Επαγγελματικά Εκ¬ 
παιδευτήρια Α' κύκλου σπουδών), στα « Κέντρα-ΔΗΜΗ¬ 
ΤΡΑ» και στα Πρακτικά Γεωργικά Σχολεία επιλέγονται 
από το Υπηρεσιακό Συμβούλιο του ΟΓΕΕΚΑ - «ΔΗΜΗ¬ 
ΤΡΑ» σύμφωνα με τα προβλεπόμενα στις διατάξεις της 


παρ. 1 του άρθρου 20 του Ν. 2520/1997 όπως αντικατα- 
στάθηκε μετηνπαρ. 18του άρθρου 23του Ν. 2945/2001 
και της παρ. 4 του άρθρου 21 του Ν. 2520/1997 που προ¬ 
στέθηκε με την παρ. 20 του άρθρου 23 του Ν. 2945/2001. 

Άρθρο 31 

Αναπλήρωση Προϊσταμένων 

1. Τον προϊστάμενο που απουσιάζει ή κωλύεται, ανα¬ 
πληρώνει στα καθήκοντά του ο προϊστάμενος των υπο¬ 
κείμενων μονάδων που έχει ασκήσει περισσότερο χρόνο 
καθήκοντα προϊσταμένου. 

2. Σε περίπτωση που η απουσία προϊσταμένου οργανι¬ 
κής μονάδας συνεχίζεται για διάστημα πέραν του διμή- 
νου, ο Διευθύνων Σύμβουλος του Οργανισμού με απόφα¬ 
σή του μπορεί να ορίσει ως αναπληρωτή προϊσταμένου 
οργανικής μονάδας είτε ένα από τους προϊσταμένους 
των υποκείμενων οργανικών μονάδων είτε τον προϊστά¬ 
μενο άλλης οργανικής μονάδας. 

3. Οι διατάξεις των παρ. 1 και 2 του παρόντος άρθρου 
ισχύουν ανάλογα και στην περίπτωση που κενωθεί ή συ- 
σταθεί θέση προϊσταμένου οργανικής μονάδας και μέχρι 
την επιλογή και τοποθέτηση νέου προϊσταμένου. 

4. Ο Δ/νων Σύμβουλος μπορεί να αναθέτει καθήκοντα 
Διευθυντή ή Προϊσταμένου Τμήματος και σε υπαλλήλους 
που δεν έχουντα προσόντα του άρθρου 30 του παρόντος 
Κανονισμού όταν ο Διευθυντής ή ο Προϊστάμενος Τμήμα¬ 
τος ελλείπει ή κωλύεται ή απουσιάζει. 

Άρθρο 32 

Ηθικές αμοιβές - Βράβευση μελετών ή προτάσεων 

1. Το Δ.Σ. του Ο.Γ.Ε.Ε.Κ.Α. - «ΔΗΜΗΤΡΑ» με εισήγηση 
του Προέδρου ή του Διευθύνοντα Συμβούλου και γνώμη 
του Υπηρεσιακού Συμβουλίου μπορεί να απονέμει στο 
προσωπικό ηθικές αμοιβές για εξαιρετικές πράξεις ή για 
εξαίρετη επίδοση στην εκτέλεση της υπηρεσίας του ή για 
επωφελή συμβολή στο έργο του Ο.Γ.Ε.Ε.Κ.Α. - «ΔΗΜΗ¬ 
ΤΡΑ». 

2. Οι ηθικές αμοιβές είναι: 

α) Εύφημος μνεία. 

β) Ευαρέσκεια. 

γ) Έπαινος. 

3. Η ευαρέσκεια μπορεί να απονέμεται και κατά την 
αποχώρηση από την υπηρεσία. 

4. Σε υπαλλήλους οι οποίοι με δική τους πρωτοβουλία 
συντάσσουν και υποβάλουν πρωτότυπη πρόταση ή μελέ¬ 
τη που αφορά το γνωστικό αντικείμενο του Ο.Γ.Ε.Ε.Κ.Α. - 
«ΔΗΜΗΤΡΑ» και στοχεύει στην καλύτερη οργάνωση και 
βελτίωση της αποδοτικότητας των υπηρεσιών του ή της 
επιστημονικής έρευνας γενικότερα, μπορεί να παρέχο¬ 
νται εκτός των ηθικών και υλικές αμοιβές (βραβεία), με 
απόφαση του Δ.Σ. του Ο.Γ.Ε.Ε.Κ.Α. - «ΔΗΜΗΤΡΑ». Με ίδια 
απόφαση καθορίζονται τα όργανα και η διαδικασία αξιο¬ 
λόγησης και βράβευσης των προτάσεων ή μελετών, ο 
τρόπος αξιοποίησής τους, το ποσόν της υλικής αμοιβής 
και κάθε άλλη αναγκαία λεπτομέρεια για την εφαρμογή 
της παραγράφου αυτής. 

ΚΕΦΑΛΑΙΟ Ζ' 

ΔΙΑΘΕΣΙΜΟΤΗΤΑ - ΑΡΓΙΑ 

Αρθρο 33 

Διαθεσιμότητα 

1. Με απόφαση του Δ.Σ. του Ο.Γ.Ε.Ε.Κ.Α. - «ΔΗΜΗΤΡΑ» 
μετά από γνώμη του Υπηρεσιακού Συμβουλίου μπορεί να 
τεθεί σε διαθεσιμότητα υπάλληλος, εφόσον συντρέχουν 

σοβαροί υπηρεσιακοί λόγοι που τον αφορούν και επιβάλ¬ 
λουν τούτο και ιδιαίτερα στις περιπτώσεις έκδηλης υπη¬ 
ρεσιακής ανεπάρκειας ή προσωρινής ανικανότητας. 

2. Η διάρκεια της διαθεσιμότητας μπορεί να διαρκέσει 
το πολύ ένα χρόνο, κατά το διάστημα του οποίου ο υπάλ¬ 
ληλος λαμβάνει τα δύο τρίτα (2/3) των αποδοχών του. 

3. Με τη συμπλήρωση του χρόνου της διαθεσιμότητας 
ο υπάλληλος, είτε επανέρχεται στην ενεργό άσκηση των 
καθηκόντων του, είτε απολύεται σύμφωνα με τις διατά¬ 
ξεις της παραγράφου 2 του άρθρου 52 του παρόντος Κα¬ 
νονισμού. 

4. Η θέση σε διαθεσιμότητα συνεπάγεται την αναστολή 
της άσκησης κάθε παρεπόμενου λειτουργήματος το 
οποίο τυχόν ασκεί ο υπάλληλος στον Ο.Γ.Ε.Ε.Κ.Α. - «ΔΗ¬ 
ΜΗΤΡΑ». 

Άρθρο 34 

Αργία 

1. Με απόφαση του Δ.Σ. του Ο.Γ.Ε.Ε.Κ.Α. - «ΔΗΜΗΤΡΑ» 
μετά από γνώμη του Υπηρεσιακού Συμβουλίου ο υπάλλη¬ 
λος μπορεί να τεθεί σε αργία: 

α) Αν υπάρχει εκκρεμής κατ’ αυτού ποινική ή πειθαρχι¬ 
κή δίκη ή στερήθηκε της προσωπικής του ελευθερίας. 

β) Όταν επιβάλλεται τούτο για τη διαφύλαξη των συμ¬ 
φερόντων του Ο.Γ.Ε.Ε.Κ.Α. - «ΔΗΜΗΤΡΑ» και ιδιαίτερα 
στην περίπτωση ύπαρξης βάσιμης υπόνοιας για άτακτη 
διαχείριση. 

2. Η κατάσταση αργίας μπορεί να διαρκέσει το πολύ 
ένα χρόνο, κατά το διάστημα του οποίου ο υπάλληλος 
λαμβάνει το μισό (1/2) των αποδοχών του. 

Η παράταση του χρόνου της αργίας πέραν του έτους 
και μέχρι την έκδοση της τελεσίδικης ποινικής ή πειθαρ¬ 
χικής απόφασης, επιτρέπεται με απόφαση του Δ.Σ. Αν ο 
υπάλληλος απαλλαγεί τελεσίδικα από κάθε κατηγορία, 
του αποδίδονται οι κρατηθείσες αποδοχές. 

Με απόφαση του Δ.Σ. και πράξη του Διευθύνοντος 
Συμβούλου του Ο.Γ.Ε.Ε.Κ.Α. - «ΔΗΜΗΤΡΑ», μπορεί να 
αποδοθεί το ποσό που παρακρατήθηκε, αν ο υπάλληλος 
τιμωρηθεί με πειθαρχική ποινή κατώτερη της οριστικής 
απόλυσης. 

3. Αν υπάρχουν βάσιμες υπόνοιες διάπραξης από 
υπάλληλο του Ο.Γ.Ε.Ε.Κ.Α. - «ΔΗΜΗΤΡΑ» σοβαρού πει¬ 
θαρχικού παραπτώματος και πριν κινηθεί η πειθαρχική 
διαδικασία ή η διαδικασία για τη θέση του σε αργία, το Δι¬ 
οικητικό Συμβούλιο του Ο.Γ.Ε.Ε.Κ.Α. - «ΔΗΜΗΤΡΑ», μπο¬ 
ρεί να απαλλάξει τον υπάλληλο των καθηκόντων του, με 
αποκλειστικό σκοπό τη διευκόλυνση της συλλογής των 
αποδείξεων. 

Ο υπάλληλος επανέρχεται στη θέση του αυτοδίκαια αν 
δεν κινηθεί μέσα σε δεκαπέντε (15) ημέρες η πειθαρχική 
διαδικασία ή η διαδικασία για να τεθεί σε αργία. 

Σε κάθε περίπτωση η διάρκεια της εκτός υπηρεσίας θέ¬ 
σης του υπαλλήλου δεν μπορεί να υπερβεί το μήνα. Κατά 
το χρόνο της εκτός υπηρεσίας θέσης ο υπάλληλος υπο- 
χρεούται να απέχει της άσκησης των καθηκόντων του, 
λαμβάνει όμως πλήρεις τις αποδοχές του. 

ΚΕΦΑΛΑΙΟ Η' 

ΜΙΣΘΟΛΟΓΙΚΗ ΕΞΕΛΙΞΗ 

Άρθρο 35 

Μισθολογική εξέλιξη 

1. Το τακτικό προσωπικό του ΟΓΕΕΚΑ - «ΔΗΜΗΤΡΑ» 
διέπεται από ειδικό μισθολογικό καθεστώς που καταρτί¬ 


ζεται ύστερα από συλλογικές διαπραγματεύσεις κατά τη 
διαδικασία του άρθρου 19 του Ν. 1876/1990. 

2. Μέχρι τη κατάρτιση του κατά την προηγούμενη πα¬ 
ράγραφο μισθολογίου εφαρμόζεται για το τακτικό προ¬ 
σωπικό του Οργανισμού το μισθολόγιο των υπαλλήλων 
του Δημοσίου Ν. 2470/1997. 

3. Με απόφαση του Δ.Σ. του ΟΓΕΕΚΑ-«ΔΗΜΗΤΡΑ» δύ- 
ναται να καταβάλλεται στο προσωπικό του μηνιαίο επίδο¬ 
μα παραγωγικότητας ανάλογα με την επίτευξη των στό¬ 
χων του Οργανισμού. Το ύψος του επιδόματος καθορίζε¬ 
ται με την απόφαση του Δ.Σ. και επιτρέπεται να 
διαφοροποιείται από μια οργανική μονάδα σε άλλη ανά¬ 
λογα με το ποσοστό συμμετοχής στην επίτευξη των στό¬ 
χων. 

4. Στους προϊσταμένους οργανικών μονάδων του άρ¬ 
θρου 30 καθώς και στους αποσπασμένους στον Οργανι¬ 
σμό υπαλλήλους στους οποίους ανατίθενται καθήκοντα 
προϊσταμένου οργανικών μονάδωντου ΟΓΕΕΚΑ «ΔΗΜΗ¬ 
ΤΡΑ» σύμφωνα με τη παρ. 3 του άρθρου 56 του παρόντος 
Κανονισμού, καταβάλλεται επίδομα ευθύνης, το ύψος 
του οποίου καθορίζεται με απόφαση του Δ.Σ. 

5. Το επίδομα της προηγούμενης παραγράφου κατα¬ 
βάλλεται και στους αναπληρωτές προϊσταμένους του άρ¬ 
θρου 31 του παρόντος Κανονισμού, σύμφωνα με τα όσα 
ορίζονται στο άρθρο 14του Ν. 2470/97. 

6. Το επίδομα Διευθυντού καταβάλλεται και στον Προϊ¬ 
στάμενο της Νομικής Υπηρεσίας του Οργανισμού. 

7. Οι πάσης φύσεως αποδοχές (τακτικές, επιδόματα, 
λοιπές πρόσθετες αποδοχές, έξοδα κινήσεως και υπερω- 
ριακή αμοιβή) του προσωπικού που αποσπάται στον ΟΓΕ¬ 
ΕΚΑ «ΔΗΜΗΤΡΑ» σε καμία περίπτωση δεν μπορεί να είναι 
κατώτερες από τις συνολικές αποδοχές αντίστοιχου 
υπαλλήλου της υπηρεσίας από την οποία αποσπάται. 

ΚΕΦΑΛΑΙΟ Θ' 

ΣΥΛΛΟΓΙΚΑ ΟΡΓΑΝΑ 
Αρθρο 36 

Υπηρεσιακό Συμβούλιο 

1. Το Υπηρεσιακό Συ μβούλιο της Κεντρικής Υπηρεσίας 
και των Περιφερειακών Μονάδωντου Ο.Γ.Ε.Ε.Κ.Α. - «ΔΗ¬ 
ΜΗΤΡΑ» συγκροτείται με απόφαση του Διοικητικού Συμ¬ 
βουλίου του Οργανισμού για διετή θητεία, είναι πενταμε¬ 
λές και αποτελείται από: 

α) ΤονΔιευθύνοντα Σύμβουλο, ως Πρόεδρο. 

β)Τους Γενικούς Διευθυντές αα) Διοικητικού - Οικονο¬ 
μικού και ββ) Αρχικής Εκπαίδευσης & Κατάρτισης. 

γ) Ένα (1) Διευθυντή που ορίζεται με απόφαση του Δι¬ 
οικητικού Συμβουλίου. 

δ) Έναν αιρετό εκπρόσωπο των τακτικών υπαλλήλων 
του Οργανισμού, ο οποίος εκλέγεται με τον αναπληρωτή 
του ύστερα από καθολική ψηφοφορίατωντακτικώνυπαλ- 
λήλωντου Οργανισμού. 

Σε περίπτωση απουσίας ή κωλύματος του Διευθύνοντα 
Συμβούλου, χρέη Προέδρου ασκεί ο Γενικός Διευθυντής 
Διοικητικού - Οικονομικού. 

Αναπληρωτές των αναφερόμενων στις περιπτώσεις β) 
και γ) μελών του Υπηρεσιακού Συμβουλίου ορίζονται 
Δ/ντές, με την ίδια απόφαση από το Διοικητικό Συμβούλιο. 

2. Χρέη Εισηγητή ασκεί ο καθ’ ύλην αρμόδιος Διευθυ- 
ντής. 

Χρέη Γραμματέα υπάλληλος που ορίζεται με την από¬ 
φαση συγκρότησης. 

3. Στην αρμοδιότητα του Υπηρεσιακού Συμβουλίου 
ανήκουν: 

α) Η γνωμοδότηση σε κάθε θέμα που ανάγεται στην 
υπηρεσιακή κατάσταση του προσωπικού και που απαιτεί¬ 
ται από τις διατάξεις του Κανονισμού αυτού. 

β) Η γνωμοδότηση σε κάθε ερώτημα της ίδιας φύσεως 
που τίθεται από το Δ.Σ. του Οργανισμού. 

4. Ως Υπηρεσιακό Συμβούλιο σε πρώτο και τελευταίο 
βαθμό για τους Προϊσταμένους των Διευθύνσεων λει¬ 
τουργεί το Δ.Σ.. 

Άρθρο 37 

Πειθαρχικό Συμβούλιο 

1. Το Πειθαρχικό Συμβούλιο του Ο.Γ.Ε.Ε.Κ.Α. - «ΔΗΜΗ¬ 
ΤΡΑ» συγκροτείται με απόφαση του Δ.Σ. του Οργανισμού 
και αποτελείται από: 

α) Ένα μέλος του Δ.Σ., ως Πρόεδρο με αναπληρωτή 
επίσης μέλος του Δ.Σ.. 

β) ΤονΔιευθύνοντα Σύμβουλοτου Οργανισμού με ανα¬ 
πληρωτή ένα μέλος του Δ.Σ.. 

γ) Το Γενικό Διευθυντή Διοικητικού - Οικονομικού με 
αναπληρωτή τον Διευθυντή Διοικητικού. 

δ) Το Γενικό Διευθυντή Αρχικής Εκπαίδευσης & Κα¬ 
τάρτισης με αναπληρωτή τον Διευθυντή Ενημέρωσης - 
Πληροφόρησης. 

ε) Ένα (1) αιρετό εκπρόσωπο των εργαζομένων που 
εκλέγεται από το σύνολο του τακτικού προσωπικού με τον 
αναπληρωτή του. 

2. Χρέη εισηγητή ασκεί ο Δ/ντής Διοικητικού, αναπλη- 
ρούμενος από τον Προϊστάμενο του Τμήματος Προσωπι¬ 
κού. 

Χρέη γραμματέα ασκεί υπάλληλος του Οργανισμού 
που ορίζεται με την απόφαση συγκρότησης. 

3. Ως Πειθαρχικό Συμβούλιο για τους Προϊσταμένους 
των Διευθύνσεων, σε πρώτο και τελευταίο βαθμό, λει¬ 
τουργεί το Δ.Σ. του Οργανισμού, η παραπομπή στο οποίο 
γίνεται από τον Πρόεδρο του. 

4. Η θητεία των μελών του Πειθαρχικού Συμβουλίου εί¬ 
ναι διετής και αρχίζει την 1η Ιανουάριου των ετών που λή¬ 
γουν σε μονό αριθμό. 

Η θητεία του πρώτου πειθαρχικού συμβουλίου, ανε¬ 
ξάρτητα από την ημερομηνία ορισμού του, θα λήξει την 
31η Δεκεμβρίου του α' έτους που λήγει σε ζυγό αριθμό. 

ΚΕΦΑΛΑΙΟ Γ 
ΠΕΙΘΑΡΧΙΚΟ ΔΙΚΑΙΟ 
Αρθρο 38 

Έννοια πειθαρχικού παραπτώματος - Πειθαρχικά πα¬ 
ραπτώματα 

1. Πειθαρχικό παράπτωμα αποτελεί κάθε παράβαση 
υπηρεσιακού καθήκοντος που συντελείται με υπαίτια 
πράξη ή παράλειψη και μπορεί να καταλογισθεί στον 
υπάλληλο. 

2. Το υπηρεσιακό καθήκονπροσδιορίζεταιτόσο απότις 
υποχρεώσεις που επιβάλλουν στο μισθωτό οι διατάξεις 
που διέπουν τη λειτουργία του Οργανισμού, οι εντολές 
και οδηγίες όσο και από τη συμπεριφορά που πρέπει να 
τηρεί ο υπάλληλος εντός και εκτός του Οργανισμού ώστε 
να μη θίγεται το κύρος του. 

3. Πειθαρχικά παραπτώματα αποτελούν ιδίως : 

α) Πράξεις με τις οποίες εκδηλώνεται άρνηση αναγνώ¬ 
ρισης του Συντάγματος ή έλλειψη αφοσίωσης στην Πα¬ 
τρίδα και τη Δημοκρατία. 


β) Η παράβαση καθήκοντος κατά τον Ποινικό Κώδικα ή 
άλλους ειδικούς νόμους. 

γ) Η χρησιμοποίηση της ιδιότητας του υπαλλήλου του 
Ο.Γ.Ε.Ε.Κ.Α. - «ΔΗΜΗΤΡΑ» για εξυπηρέτηση ιδιωτικών 
συμφερόντων, κάθε μορφής και φύσης, του ιδίου ή τρί¬ 
των προσώπων. 

δ) Η αδικαιολόγητη αποχή από την εκτέλεση των κα¬ 
θηκόντων. 

ε) Η άρνηση ή παρέλκυση εκτέλεσης υπηρεσίας, 
στ) Η αμέλεια καθώς και η πλημμελής ή μη έγκαιρη εκ¬ 
πλήρωση των καθηκόντων. 

ζ) Η παράβαση της υποχρέωσης εχεμύθειας, 
η) Η απείθεια προς τις εντολές ή τις οδηγίες των προϊ¬ 
σταμένων κατά την άσκηση των καθηκόντων. 

θ) Η άσκηση κριτικής των πράξεων της προϊσταμένης 
αρχής που γίνεται δημόσια, γραπτά ή προφορικά με σκό¬ 
πιμη χρησιμοποίηση εκδήλως ανακριβών στοιχείων ή με 
προδήλως απρεπείς εκφράσεις. 

ι) Η απρεπής συμπεριφορά προς τους προϊσταμένους 
και τους συναδέλφους του ή τους συναλλασσομένους με 
τον Οργανισμό. 

ια) Η χαρακτηριστικώς αναξιοπρεπής ή ανάξια για 
υπάλληλο διαγωγή εντός ή εκτός του Οργανισμού. 

ιβ) Η χρησιμοποίηση οιουδήποτε τρίτου για την επί¬ 
τευξη υπηρεσιακής εύνοιας ή την πρόκληση ή ματαίωση 
απόφασης. 

ιγ) Η αδικαιολόγητη άρνηση προσέλευσης για ιατρική 
εξέταση. 

ιδ) Η αδικαιολόγητη άρνηση προσέλευσης για εξέτα¬ 
ση ή κατάθεση, ενώπιον υπηρεσιακού οργάνου που διε¬ 
νεργεί προανάκριση ή ανάκριση ή ενώπιον πειθαρχικού 
Συμβουλίου. 

ιε) Η άμεση ή μέσω τρίτου προσώπου συμμετοχή σε 
δημοπρασία την οποία διενεργεί επιτροπή του Οργανι¬ 
σμού μέλος της οποίας είναι ο υπάλληλος. 

ιστ) Η αποδοχή οποιοσδήποτε υλικής εύνοιας ή ανταλ¬ 
λάγματος και προέρχεται από πρόσωπο του οποίου τις 
υποθέσεις χειρίζεται ή πρόκειται να χειρισθεί κατά την 
άσκηση των υπηρεσιακών του καθηκόντων ο υπάλληλος. 

ιη) Η φθορά λόγω ασυνήθιστης χρήσης, η εγκατάλει¬ 
ψη ή η παράνομη χρήση πράγματος το οποίο ανήκει στον 
Οργανισμό. 

ιθ) Η παράλειψη δίωξη και τιμωρία πειθαρχικού παρα¬ 
πτώματος με εξαίρεση παραπτώματα που θα επέσυραν 
την ποινή της έγγραφης επίπληξης για τα οποία η δίωξη 
απόκειται στη διακριτική εξουσία των πειθαρχικών οργά¬ 
νων, τα οποία λαμβάνουν υπόψη αφενός το συμφέρον 
του Οργανισμού και αφετέρου τις συνθήκες διάπραξής 
τους και τη συνολική διαγωγή του υπαλλήλου. 

Αρθρο 39 

Πειθαρχικές Ποινές 

1. Οι πειθαρχικές ποινές που επιβάλλονται στους υπαλ¬ 
λήλους για τα παραπτώματα του προηγουμένου άρθρου 
είναι: 

α) Η έγγραφη επίπληξη. 

β) Το πρόστιμο, έως τις αποδοχές τριών (3) μηνών, 
γ) Η προσωρινή απόλυση από τρεις (3) έως έξι (6) μή¬ 
νες, με πλήρη στέρηση των αποδοχών, ο χρόνος της οποί¬ 
ας δεν θεωρείται χρόνος υπηρεσίας στον Οργανισμό, 
δ) Η καταγγελία της σύμβασης εργασίας. 

2. Η ποινή της καταγγελίας της σύμβασης εργασίας 
μπορεί να επιβληθεί μόνο για τα ακόλουθα παραπτώματα. 

α) Παράβαση των περ. α' και β' της παρ. 3 του άρθρου 
38 του παρόντος Κανονισμού. 

β) Αποδοχή οποιοσδήποτε υλικής εύνοιας ή ανταλλάγ- 

ματος που προέρχεται από πρόσωπο του οποίου τις υπο¬ 
θέσεις χειρίζεται ή πρόκειται να χειρισθεί, κατά την άσκη¬ 
ση των καθηκόντων του, ο υπάλληλος. 

γ) Χαρακτηριστικούς αναξιοπρεπής ή ανάξια για υπάλ¬ 
ληλο διαγωγή εντός ή εκτός του Οργανισμού. 

δ) Παραβίαση απορρήτων του Οργανισμού, κατά τις 
διατάξεις νόμων και Κανονισμών που διέπουν τον ΟΓΕΕ- 
ΚΑ «ΔΗΜΗΤΡΑ». 

ε) Η αδικαιολόγητη αποχή από την εκτέλεση των καθη¬ 
κόντων πάνω από είκοσι δύο (22) εργάσιμες ημέρες συ¬ 
νεχώς, ή πάνω από τριάντα (30) εργάσιμες ημέρες σε διά¬ 
στημα ενός έτους. 

στ) Εξαιρετικούς σοβαρή απείθεια ή απιστία σχετικά με 
τη διαχείριση. 

ζ) Η άμεση ή μέσω τρίτου προσώπου τέλεση πράξης 
ανταγωνιστικής προς τους σκοπούς, τις δραστηριότητες 
και τα οικονομικά εν γένει συμφέροντα του Οργανισμού. 

3. Η ποινή της καταγγελίας της σύμβασης εργασίας 
μπορεί να επιβληθεί στον υπάλληλο για οποιοδήποτε πα¬ 
ράπτωμα αν: α) κατά την προηγούμενη της διάπραξής 
του διετία του επιβλήθηκαντρεις (3) τουλάχιστον πειθαρ¬ 
χικές ποινές ανώτερες του προστίμου αποδοχών ενός (1) 
μηνός ή β) κατά το προηγούμενο της διάπραξής του έτος 
είχε τιμωρηθεί για το ίδιο αδίκημα με ποινή ανώτερη του 
προστίμου αποδοχών ενός (1) μηνός. 

4. Η υποτροπή θεωρείται ιδιαίτερα επιβαρυντική και 
λαμβάνεται υποχρεωτικά υπόψη για την επιμέτρηση της 
πειθαρχικής ποινής. 

Λαμβάνονται επίσης υπόψη για την επιβολή της πει¬ 
θαρχικής ποινής και όλα τα στοιχεία των πειθαρχικών πα¬ 
ραπτωμάτων και πειθαρχικών ποινών του υπαλλήλου. 

5. Σε περίπτωση επιβολής πειθαρχικής ποινής του προ¬ 
στίμου τα τέλη και λοιπά έξοδα καταβάλλονται από τον 
υπάλληλο στον οποίο επιβλήθηκε η ποινή. Το πρόστιμο, 
τα τέλη και λοιπά έξοδα αποτελούν έσοδα του ΟΓΕΕΚΑ 
«ΔΗΜΗΤΡΑ». 

Άρθρο 40 

Πειθαρχικά Όργανα - Πειθαρχικώς Προϊστάμενοι 

1. Πειθαρχική εξουσία στους υπαλλήλουςτου ΟΓΕΕΚΑ 
«ΔΗΜΗΤΡΑ» ασκούν: 

α) Οι πειθαρχικώς προϊστάμενοί τους, 
β) Το Πειθαρχικό Συμβούλιο, 
γ) Το Διοικητικό Συμβούλιο. 

2. Πειθαρχικώς προϊστάμενοι των υπαλλήλων της Κε¬ 
ντρικής Υπηρεσίας και των Περιφερειακών (υπηρεσιών) 
καταστημάτων, που ανήκουν στην αρμοδιότητά τους εί¬ 
ναι: 

α) Ο Πρόεδρος του Δ.Σ.,εφόσον ασκεί διοίκηση, 
β) Ο Διευθύνων Σύμβουλος, 
γ) Ο Γ ενικός Διευθυντής, 
δ) Ο Διευθυντής. 

3. Ο Πρόεδρος του Δ.Σ. και ο Διευθύνων Σύμβουλος εί¬ 
ναι πειθαρχικώς προϊστάμενοι για όλο το προσωπικό του 
Οργανισμού 

Ο Γενικός Διευθυντής ή ο Διευθυντής είναι πειθαρχι- 
κώς προϊστάμενοι για τους υπαλλήλους που υπάγονται 
σε αυτούς. 

Άρθρο 41 

Αρμοδιότητα Πειθαρχικών Οργάνων 

1. Όλοι οι πειθαρχικώς προϊστάμενοι μπορούν να επι¬ 
βάλουν την ποινή της έγγραφης επίπληξης. 

Την ποινή του προστίμου μπορούν να επιβάλουν οι 
εξής με τις παρακάτω διακρίσεις. 


α) Ο Πρόεδρος του Δ.Σ. έως και τις αποδοχέςτριών (3) 
μηνών. 

β) Ο Διευθύνων Σύμβουλος έως και τις αποδοχές ενός 
(1) μηνός. 

γ) Ο Γενικός Διευθυντής έως και το νί> των μηνιαίων 
αποδοχών. 

2. Το Πειθαρχικό Συμβούλιο και το Δ.Σ. μπορούν να επι¬ 
βάλλουν οποιαδήποτε πειθαρχική ποινή. Το Πειθαρχικό 
Συμβούλιο κρίνει σε πρώτο βαθμό μετά από παραπομπή 
της υπόθεσης σε αυτό και σε δεύτερο βαθμό μετά από αί¬ 
τηση αναθεώρησης πειθαρχικής ποινής κατά αποφάσεων 
πειθαρχικώς προϊσταμένων, που υπέβαλε ο τιμωρηθείς 
υπάλληλος. 

3. Αν πειθαρχικώς προϊστάμενος, ο οποίος επιλαμβά¬ 
νεται πειθαρχικής δίωξης, κρίνει ότι το παράπτωμα επι¬ 
σύρει ποινή ανώτερη της αρμοδιότητάς του, παραπέμπει 
την υπόθεση σε οποιοδήποτε ανώτερο αυτού πειθαρχι¬ 
κούς προϊστάμενο, μέχρι καιτονΔιευθύνοντα Σύμβουλο ή 
τον Πρόεδρο του Δ.Σ.. Αν και αυτοί κρίνουν ότι η προσή¬ 
κουσα ποινή είναι ανώτερη και της δικής τους αρμοδιότη¬ 
τας διαβιβάζουν την υπόθεση στο Διοικητικό Συμβούλιο 
προκειμένου να παραπεμφθεί στο Πειθαρχικό Συμβούλιο 
ή το Διοικητικό Συμβούλιο ανάλογα. 

4. Το πειθαρχικό όργανο μπορεί να παραπέμψει σε ανά¬ 
κριση ή να καλέσει απευθείας σε απολογία τον υπάλληλο, 
στον οποίο αποδίδεται η διάπραξη αξιόποινης πράξης. 

Την ανάκριση ενεργεί τακτικός υπάλληλος του Οργα¬ 
νισμού, αρχαιότερος, (με περισσότερα χρόνια υπηρεσίας 
του διωκομένου), που ορίζεται από τον πειθαρχικώς προϊ¬ 
στάμενο. 

5. Σε περίπτωση που το Πειθαρχικό Συμβούλιο κρίνει 
επί αιτήσεως αναθεώρησης, μπορεί να ζητήσει συμπλη¬ 
ρωματικά στοιχεία και αποδείξεις. 

Άρθρο 42 

Εγγυήσεις εγκαλούμενου 

1. Πριν από την επιβολή οποιοσδήποτε ποινής ο υπάλ¬ 
ληλος καλείται εγγράφως σε απολογία. 

2. Στην κλήση σε απολογία καθορίζεται με σαφήνεια το 
αποδιδόμενο πειθαρχικό παράπτωμα και τάσσεται εύλο¬ 
γη προθεσμία για απολογία. Η προθεσμία αυτή δεν μπο¬ 
ρεί να είναι μικρότερη τωντριών (3) ημερών, όταν ο υπάλ¬ 
ληλος κλήθηκε από τον πειθαρχικώς προϊστάμενο και των 
πέντε (5) ημερών όταν αυτός καλείται από Συμβούλιο. Η 
προθεσμία αυτή μπορεί να παραταθεί μία μόνο φορά έως 
το τριπλάσιο της αρχικής και πάντως συνολικά δεν μπορεί 
να είναι μεγαλύτερη των δέκα (10) ημερών. 

3. Το έγγραφο της κλήσης σε απολογία επιδίδεται με 
απόδειξη στον υπάλληλο. Αν η επίδοση είναι αδύνατη, 
αποστέλλεται στη διεύθυνση κατοικίας που έχει δηλώσει 
και στην περίπτωση που ο τόπος διαμονής του είναι άγνω¬ 
στος, η κλήση σε απολογία θυροκολλείται στο κατάστημα 
που υπηρετεί ο υπάλληλος. 

4. Η απολογία είναι γραπτή και εάν η κλήση έγινε από 
Συμβούλιο επιτρέπεται και συμπληρωματική προσωπική 
προφορική απολογία. 

Αν ο υπάλληλος δεν απολογηθεί εντός της ταχθείσας 
προθεσμίας, δεν κωλύεται η περάτωση της υπόθεσης και 
η έκδοση απόφασης. 

Εκπρόθεσμη κατάθεση της απολογίας λαμβάνεται 
υποχρεωτικά υπόψη, εφόσον υποβλήθηκε πριν από την 
έκδοση της απόφασης. 

5. Πριν από την απολογία του ο υπάλληλος δικαιούται 
να λάβει γνώση του φακέλου της πειθαρχικής υπόθεσης. 

6.0 διωκόμενος υπάλληλος έχει δικαίωμα να παραστεί 
αυτοπροσώπως ή να παραστεί δια ή μετά πληρεξουσίου 
δικηγόρου ενώπιον του Διοικητικού ή Πειθαρχικού Συμ¬ 
βουλίου. Η μη προσέλευση του διωκομένου δενεμποδίζει 
την πρόοδο της διαδικασίας. 

7. Κατά των αποφάσεων των πειθαρχικώς Προϊσταμέ¬ 
νων, επιτρέπεται αίτηση αναθεώρησης ενώπιον του πει¬ 
θαρχικού συμβουλίου η οποία ασκείται εντός αποκλειστι¬ 
κής προθεσμίας δέκα πέντε (15) ημερών, από την επομέ¬ 
νη της γνωστοποίησης της ποινής που επιβλήθηκε. 

8. Σε περίπτωση που το Πειθαρχικό Συμβούλιο αποφαί- 
νεται επί αιτήσεως αναθεώρησης πειθαρχικής ποινής που 
επιβλήθηκε από πειθαρχικώς προϊστάμενο, ο οποίος απο¬ 
τελεί μέλος του Πειθαρχικού Συμβουλίου, το Συμβούλιο 
συνεδριάζει με τη συμμετοχή του αναπληρωτή του. 

9. Κατά των αποφάσεων του Πειθαρχικού Συμβουλίου 
με τις οποίες επιβάλλονται, σε πρώτο βαθμό, οι ποινές 
των περιπτώσεων β', γ' και δ'της παρ. 1 του άρθρου 39 του 
παρόντος Κανονισμού επιτρέπεται αίτηση αναθεώρησης 
ενώπιον του Δ.Σ. του Οργανισμού εντός της προθεσμίας 
της παρ. 7του παρόντος άρθρου. 

10. Η προθεσμία άσκησης αναθεώρησης και η υποβο¬ 
λή της αίτησης αναθεώρησης αναστέλλουν την εκτέλεση 
της ποινής μέχρι την οριστική απόφαση του αρμοδίου 
συλλογικού πειθαρχικού οργάνου. 

11. Επί αιτήσεως αναθεώρησης πειθαρχικής ποινής το 
αρμόδιο Πειθαρχικό Συμβούλιο δεν επιτρέπεται να επιβά¬ 
λει ποινή ανώτερη της αρχικής. 

Αρθρο 43 

Σχέση πειθαρχικής προς ποινική δίκη 

1. Η πειθαρχική διαδικασία είναι αυτοτελής και ανεξάρ¬ 
τητη από κάθε άλλη δίκη και δεν αναστέλλεται από την 
ύπαρξη άλλης. Το Πειθαρχικό Συμβούλιο με αιτιολογημέ¬ 
νη απόφαση μπορεί να αναστείλει την πειθαρχική δίκη. 

Η απόφαση του Πειθαρχικού Συμβουλίου για αναστολή 
της πειθαρχικής δίκης είναι ελεύθερα ανακλητή. 

2. Αν εκδοθείτελεσίδικη καταδικαστική ποινική απόφα¬ 
ση μετά την πειθαρχική, η πειθαρχική δίωξη επαναλαμβά¬ 
νεται, αν δικαιολογείται καταγγελία της σύμβασης εργα¬ 
σίας του υπαλλήλου. 

Αν εκδοθεί τελεσίδικη αθωωτική ποινική απόφαση, η 
πειθαρχική δίκη επαναλαμβάνεται στην περίπτωση που 
εκδόθηκε καταδικαστική πειθαρχική απόφαση με την 
οποία επιβλήθηκε οποιαδήποτε ποινή. 

Αρθρο 44 
Πειθαρχική απόφαση 

1. Το Πειθαρχικό Όργανο εκτιμά κατά την κρίση του τα 
αποδεικτικά στοιχεία και εκδίδει απόφαση η οποία πρέπει 
να είναι αιτιολογημένη. 

2. Η πειθαρχική απόφαση, εάν μεν εκδίδεται από Πει¬ 
θαρχικό Προϊστάμενο, υπογράφεται από αυτόν, εάν δε 
από Συμβούλιο, υπογράφεται από τον Πρόεδρο και το 
Γραμματέα αυτού. 

3. Ανάκληση εκδοθείσης πειθαρχικής απόφασης δεν 
επιτρέπεται, με εξαίρεση την πρόδηλη παρανομία. 

4. Η τελεσίδικη απόφαση εκτελείται υποχρεωτικά στις 
προθεσμίες που ορίζονται σε αυτήν. 

Αρθρο 45 

Παραγραφή πειθαρχικών παραπτωμάτων - Διαγραφή 
πειθαρχικών ποινών 

1. Τα πειθαρχικά παραπτώματα παραγράφονται δύο 
(2) χρόνια από τη διάπραξή τους. Τα πειθαρχικά παρα¬ 


πτώματα της παρ. 3 του άρθρου 38 παραγράφονται μετά 
την παρέλευση πενταετίας από την τέλεσή τους. 

2. Η παραγραφή πειθαρχικού παραπτώματος διακό¬ 
πτεται με την τέλεση άλλου πειθαρχικού παραπτώματος 
με σκοπό την απόκρυψή του ή τη ματαίωση της πειθαρχι¬ 
κής δίωξης. Επίσης η κλήση σε απολογία ή η παραπομπή 
στο πειθαρχικό συμβούλιο διακόπτουν την παραγραφή. 
Στις περιπτώσεις αυτές ο συνολικός χρόνος παραγρα¬ 
φής ως την έκδοση της πρωτοβάθμιας πειθαρχικής από¬ 
φασης δεν μπορεί να υπερβεί τα τρία (3) έτη και προκει- 
μένου για παραπτώματα της παρ. 3 του άρθρου 38 τα 
επτά (7) έτη. 

3. Πειθαρχικό παράπτωμα το οποίο αποτελεί και ποινι¬ 
κό αδίκημα δεν παραγράφεται πριν την παρέλευση του 
χρόνου παραγραφής του ποινικού αδικήματος. 

Στις περιπτώσεις αυτές οι πράξεις της ποινικής διαδι¬ 
κασίας αποτελούν λόγο διακοπής της παραγραφής του 
πειθαρχικού παραπτώματος. 

4. Μετά παρέλευση τριετίας για την ποινή της έγγρα¬ 
φης επίπληξης, πενταετίας για την ποινή του προστίμου 
και δεκαετίας για τις υπόλοιπες ποινές εκτός από την ποι¬ 
νή της καταγγελίας της σύμβασης, εφόσον ο υπάλληλος 
δεν τιμωρήθηκε εκ νέου κατά το αντίστοιχο χρονικό διά¬ 
στημα, οι ποινές διαγράφονται αυτοδικαίως. 

ΚΕΦΑΛΑΙΟ ΙΑ' 

ΛΥΣΗ ΤΗΣ ΣΥΜΒΑΣΗΣ ΕΡΓΑΣΙΑΣ 
Αρθρο 46 

Περιπτώσεις λύσης της σύμβασης εργασίας 

1. Η σύμβαση εργασίας του προσωπικού με σχέση ερ¬ 
γασίας ιδιωτικού δικαίου αορίστου χρόνου λύεται με : 

α. το θάνατο 

β. την έκπτωση 

γ. την απόλυση 

δ. την καταγγελία της σύμβασης 

2. Η σύμβαση εργασίας του έκτακτου προσωπικού με 
σύμβαση εργασίας ορισμένου χρόνου του Οργανισμού 
λύεται: 

α. με τη λήξη του χρόνου διάρκειάς της. 

β. για σπουδαίο λόγο. 

Η αδικαιολόγητη αποχή από την εργασία για χρονικό 
διάστημα μεγαλύτερο των πέντε (5) ημερών συνιστά 
σπουδαίο λόγο. 

Αρθρο 47 
Έκπτωση 

1. Ο υπάλληλος εκπίπτει αυτοδικαίως από τη θέση που 
κατέχει στον Οργανισμό αν απωλέσειτην Ελληνική ιθαγέ¬ 
νεια ή την ιθαγένεια Κράτους Μέλους της Ευρωπαϊκής 
Ένωσης ή αν με αμετάκλητη δικαστική απόφαση : α) κα¬ 
ταδικαστεί σε ποινή τουλάχιστον πρόσκαιρης κάθειρξης, 
ή για κλοπή, υπεξαίρεση, απάτη, εκβίαση, πλαστογραφία, 
απιστία δικηγόρου, δωροδοκία, καταπίεση, απιστία περί 
την υπηρεσία, παράβαση καθήκοντος, καθ’ υποτροπή συ¬ 
κοφαντική δυσφήμηση, καθώς και για οποιοδήποτε 
έγκλημα κατά της γενετήσιας ελευθερίας ή οικονομικής 
εκμετάλλευσης της γενετήσιας ζωής ή σε οποιαδήποτε 
ποινή για λιποταξία, β) του επιβληθεί στέρηση των πολιτι¬ 
κών δικαιωμάτων. 

2. Γιατη λύση της σύμβασης εργασίας λόγω έκπτωσης, 
εκδίδεται διαπιστωτική πράξη του αρμοδίου για την πρό¬ 
σληψη οργάνου. 

Άρθρο 48 

Απόλυση 

Το προσωπικό με σύμβαση εργασίας αορίστου χρόνου 
του ΟΓΕΕΚΑ- «ΔΗΜΗΤΡΑ» απολύεται: 

α. λόγω συμπλήρωσης του ορίου ηλικίας 

β. για υπηρεσιακή ανεπάρκεια 

γ. για σωματική ή πνευματική ανικανότητα 

Άρθρο 49 

Απόλυση λόγω ορίου ηλικίας 

1. Το προσωπικό με σύμβαση εργασίας αορίστου χρό¬ 
νου απολύεται αυτοδίκαια από τον Οργανισμό με τη συ¬ 
μπλήρωση του 65ου έτους της ηλικίας του, εκτός αν δια¬ 
φορετικά ο νόμος ορίζει. 

Για την εφαρμογή της διάταξης αυτής ως ημέρα γέν¬ 
νησης λαμβάνεται πάντοτε η 31η Δεκεμβρίου του έτους 
γέννησης. 

2. Κατ’ εξαίρεση της παρ. 1, επιτρέπεται η παραμονή 
στον Οργανισμό μετά τη συμπλήρωση του 65ου έτους 
της ηλικίας, για υπαλλήλους οι οποίοι δεν έχουν αποκτή¬ 
σει δικαίωμα σύνταξης και μέχρι να αποκτήσουν δικαίωμα 
σύνταξης και πάντως όχι πέρα από το 68ο έτος της ηλι¬ 
κίας. 

3. Για την κατά την προηγούμενη παράγραφο διατήρη¬ 
ση του προσωπικού στον Οργανισμό εκδίδεται απόφαση 
του Δ.Σ. 

4. Για την απόλυση σύμφωνα με το άρθρο αυτό εκδίδε- 
ται διαπιστωτική πράξη του αρμοδίου για την πρόσληψη 
οργάνου. 

5. Η ηλικία αποδεικνύεται σύμφωνα με τα οριζόμενα 
στην παρ. 5 του άρθρου 5 του παρόντος Κανονισμού. 

Άρθρο 50 

Απόλυση για υπηρεσιακή ανεπάρκεια 

1. Η απόλυση για υπηρεσιακή ανεπάρκεια αποφάσιζε - 
ται αιτιολογημένα από το οικείο Υπηρεσιακό Συμβούλιο, 
μετά από προηγούμενη κλήση του υπαλλήλου, προκειμέ- 
νου να παράσχει έγγραφα ή προφορικά τις αναγκαίες δι¬ 
ευκρινίσεις. 

2. Η λύση της σύμβασης εργασίας επέρχεται από την 
κοινοποίηση στον ενδιαφερόμενο της απόφασης του 
Υπηρεσιακού Συμβουλίου. 

Άρθρο 51 

Απόλυση για σωματική ή πνευματική ανικανότητα 

1. Η απόλυση για σωματική ή πνευματική ανικανότητα 
αποφασίζεται από το οικείο Υπηρεσιακό Συμβούλιο μετά 
από προηγούμενη γνώμη της Α' / βάθμιας υγειονομικής 
επιτροπής ή σε περίπτωση που ασκήθηκε ένσταση, της Β' 
/ βάθμιας υγειονομικής επιτροπής του οικείου ασφαλιστι¬ 
κού οργανισμού, στην οποία παραπέμπεται από τον ΟΓΕ¬ 
ΕΚΑ- «ΔΗΜΗΤΡΑ». 

2. Η λύση της σύμβασης εργασίας επέρχεται από της 
κοινοποιήσεωςτης απόφασης του Υπηρεσιακού Συμβου¬ 
λίου. 

Άρθρο 52 

Καταγγελία της σύμβασης εργασίας από τον ΟΓΕΕΚΑ 
«ΔΗΜΗΤΡΑ» 

1. Η σύμβαση εργασίας μπορεί να καταγγελθεί από τον 
Οργανισμό οποτεδήποτε για σπουδαίο λόγο. 

Σπουδαίο λόγο αποτελούν ιδίως : 

α) Πράξεις με τις οποίες εκδηλώνεται άρνηση αναγνώ¬ 
ρισης του Συντάγματος ή έλλειψη αφοσίωσης στην Πα¬ 
τρίδα και τη Δημοκρατία. 


β) Η αδικαιολόγητη αποχή από την εκτέλεση των καθη¬ 
κόντων για δέκα πέντε (15) τουλάχιστον εν συνεχεία ημέ¬ 
ρες. 

γ) Η παραβίαση απορρήτων του Οργανισμού. 

δ) Η διάπραξη μέσα σε ένα (1) έτος, από τότε που έχει 
τελεστεί παράπτωμα που τιμωρήθηκε τουλάχιστον με τη 
ποινή του προστίμου ίσου με τις αποδοχές ενός (1) μηνάς, 
άλλου παραπτώματος που μπορεί να επισύρει την ίδια ή 
μεγαλύτερη ποινή. 

ε) Η χαρακτηριστικά αναξιοπρεπής ή ανάξια για υπάλ¬ 
ληλο του ΟΓΕΕΚΑ-»ΔΗΜΗΤΡΑ» διαγωγή εντός ή εκτός 
του Οργανισμού. 

στ) Η σοβαρή απείθεια στις νόμιμες εντολές των Προϊ¬ 
σταμένων. 

2. Η καταγγελία της σύμβασης εργασίας, σύμφωνα με 
τις διατάξεις του άρθρου αυτού, γίνεται με απόφαση του 
αρμοδίου για την πρόσληψη οργάνου, μετά από σύμφω¬ 
νη γνώμη του Υπηρεσιακού Συμβουλίου. 

Η λύση της σύμβασης εργασίας επέρχεται από την 
ανακοίνωση της απόφασης στον υπάλληλο. 

Άρθρο 53 

Καταγγελία της σύμβασης εργασίας από τον υπάλληλο 

1. Ο υπάλληλος δικαιούται να καταγγείλει τη σύμβαση 
εργασίας οποτεδήποτε. 

2. Η καταγγελία γίνεται με έγγραφη δήλωση του υπαλ¬ 
λήλου που υποβάλλεται στην αρμόδια Δ/νση Προσωπι¬ 
κού του Οργανισμού και πρέπει να είναι ρητή, χωρίς όρο 
ή αίρεση ή προθεσμία. 

3. Ο καταγγέλλων τη σύμβαση έχει υποχρέωση να 
ασκεί τα καθήκοντάτου για δέκα πέντε (15) ημέρες του¬ 
λάχιστον από την υποβολή της έγγραφης δήλωσης, 
εκτός αν ο Οργανισμός ήθελε απαλλάξει το μισθωτό από 
την υποχρέωση αυτή. 

4. Ο Δ/νων Σύμβουλος πρέπει να γνωστοποιήσει εγ- 
γράφως στον υπάλληλο μέσα σε ένα μήνα και όχι πριν από 
την παρέλευση δεκαπέντε ημερών, από την υποβολή της 
δήλωσής του, τη λύση της σύμβασης εργασίας. 

5. Εντός της προθεσμίας του ενός μηνός από την ημε¬ 
ρομηνία της υποβολής της δήλωσης ο Δ/νων Σύμβουλος 
δύναται να γνωστοποιήσει εγγράφως στον υπάλληλο ότι 
αναβάλλει την αποδοχή της λύσης της σύμβασης εργα¬ 
σίας, μέχρι δύο μήνες για λόγους υπηρεσιακής ανάγκης 
και μέχριτρεις μήνες σε περίπτωση που ο υπάλληλος έχει 
διαχείριση, ή αν πιθανολογείται έναρξη ποινικής ή πει¬ 
θαρχικής δίκης κατά αυτού. 

6. Η λύση σύμβασης εργασίας θεωρείται ότι έγινε αυ¬ 
τοδικαίως δεκτή, μετά την πάροδο ενός μηνός από την 
υποβολή της και στις περιπτώσεις της προηγούμενης 
παρ. 5, μετά την πάροδο των προβλεπόμενων προθε¬ 
σμιών. 

7. Ο υπάλληλος μπορεί να ανακαλέσει εγγράφως την 
καταγγελία της σύμβασής του εντός 15 ημερών από την 
υποβολή της αίτησής του. 

8. Η καταγγελία σύμβασης εργασίας θεωρείται ότι δεν 
υποβλήθηκε, αν κατά την υποβολή της εκκρεμούσε ποινι¬ 
κή δίκη για κακούργημα ή πλημμέλημα από τα αναφερό- 
μενα στο άρθρο 47 του παρόντος Κανονισμού, ή πειθαρ¬ 
χική δίωξη ενώπιον του Πειθαρχικού Συμβουλίου ή η ποι¬ 
νική δίκη ή πειθαρχική δίωξη που είχε αρχίσειπριν από την 
αποδοχή της. 

Άρθρο 54 

Αποζημίωση 

1. Ο Οργανισμός υποχρεούται στην καταβολή αποζη¬ 
μίωσης στον υπάλληλο στη περίπτωση απόλυσης ή κα¬ 
ταγγελίας της σύμβασης εργασίας από τον Οργανισμό. 

2. Το ύψος της αποζημίωσης της παρ. 1 του άρθρου αυ¬ 
τού καθορίζεται σύμφωνα με τις διατάξεις της εργατικής 
νομοθεσίας (Ν. 2112/1920) όπως ισχύει κάθε φορά. 

3. Το έκτακτο προσωπικό του ΟΓΕΕΚΑ - «ΔΗΜΗΤΡΑ» 
που προσλαμβάνεται με σύμβαση εργασίας ορισμένου 
χρόνου, αποχωρεί από τον Οργανισμό με τη λήξη του 
χρόνου για τον οποίο προσλήφθηκε, δίχως αποζημίωση 
για την αιτία αυτή και χωρίς καμία διαδικασία. 

ΚΕΦΑΛΑΙΟ ΙΒ' 

ΜΕΤΑΒΑΤΙΚΕΣ - ΤΕΛΙΚΕΣ ΔΙΑΤΑΞΕΙΣ 
Αρθρο 55 

Μεταβατικές Διατάξεις 

1. Μέχρι της ολοκληρώσεως της σύστασης και συγκρό¬ 
τησης Υπηρεσιακού και Πειθαρχικού Συμβουλίου οι αρμο¬ 
διότητες αυτών θα ασκούνται από το Δ.Σ. του Οργανισμού. 

2. Μέχρι την στελέχωση της Κεντρικής Υπηρεσίας και 
των Περιφερειακών Υπηρεσιών του Οργανισμού από τα¬ 
κτικό προσωπικό, για τους αποσπασμένους υπαλλήλους 
από το Δημόσιο, Ν.Π.Δ.Δ. και Ο.Τ.Α. α' και β' βαθμού ισχύ¬ 
ει ανάλογα η παράγραφος 6 του άρθρου 68 του Ν. 
2683/99. Σε περίπτωση επιλογής υπαλλήλου ως Προϊστα¬ 
μένου Τμήματος ή σε βαθμό Διευθυντή, απάτην υπηρεσία 
που ανήκει οργανικά ο υπάλληλος, δύναται με δήλωσή του 
να επιλέξειτη συνέχιση της απόσπασής του στον ΟΓΕΕΚΑ 
«ΔΗΜΗΤΡΑ» χωρίς να έχει εφαρμογή η παρ. 6 του άρθρου 
85 του Υπαλληλικού Κώδικα (Ν. 2683/1999). 

3. Μέχριτην πρόσληψη τακτικού προσωπικού στον Ορ¬ 
γανισμό, αντί του αιρετού εκπροσώπου στο Υπηρεσιακό 
Συμβούλιο και στο Πειθαρχικό Συμβούλιο ως πέμπτο μέ¬ 
λος, ορίζεται με απόφαση του Διοικητικού Συμβουλίου, 
Δ/ντηςτου Οργανισμού. 

Αρθρο 56 
Τελικές Διατάξεις 

1. Για τα θέματα που δεν ρυθμίζονται από τις διατάξεις 
του παρόντος Κανονισμού εφαρμόζονται ανάλογα οι δια¬ 
τάξεις της εργατικής νομοθεσίας. 

2. Ο Οργανισμός επιτρέπεται να προσλαμβάνει μέχρι 
δέκα (10) ειδικούς επιστήμονες με σύμβαση εργασίας 
ιδιωτικού δικαίου αορίστου χρόνου. 

Με την προκήρυξη προσδιορίζονται οι συγκεκριμένες 
ειδικότητες κάθε φορά καθώς και τα τυπικά και ουσιαστι¬ 
κά προσόντα για την πρόσληψη του προσωπικού αυτού 
εφαρμοζομένων ανάλογα των διατάξεων του άρθρου 2 
του Π.Δ. 50/2001 όπως εκάστοτε ισχύει. 

3. Κατά παρέκκλιση των διατάξεων των άρθρων 30 και 
31 του παρόντος Κανονισμού, επιτρέπεται μετά από από¬ 
φαση του Δ.Σ. να τοποθετούνται ως προϊστάμενοι οργα¬ 
νικών μονάδων του ΟΓΕΕΚΑ - «ΔΗΜΗΤΡΑ» αποσπασμέ- 
νοι σ’ αυτόν υπάλληλοι του Δημοσίου, Ν.Π.Δ.Δ.. ή Ο.Τ.Α. 
α' και β' βαθμού. 

4. Ο χρόνος άσκησης καθηκόντων προϊσταμένου ορ¬ 
γανικής μονάδας που διανύουν οι αποσπασμένοι στον 
ΟΓΕΕΚΑ -«ΔΗΜΗΤΡΑ», προσμετράται στο συνολικό χρό¬ 
νο άσκησης καθηκόντων κατά τις διατάξεις του 
Ν.2683/1999 εφ ’ όσον κατά τον ως άνω χρόνο πλη ρο ύ ν τις 
προϋποθέσεις για προαγωγή στον επόμενο βαθμό. 

5. Ο ΟΓΕΕΚΑ - ΔΗΜΗΤΡΑ επιτρέπεται να αναθέτει σε 
φυσικά πρόσωπα την εκτέλεση συγκεκριμένων έργων ή 
εργασιών, με απόφαση του Δ.Σ.. 

Οι ανάδοχοι εκτελούντα έργα που τους ανατίθενται κα¬ 
τά τα ειδικότερον οριζόμενα στα ιδιωτικά συμφωνητικά. 

Ο χρόνος απασχόλησης με σύμβαση μίσθωσης έργου 
δύναται να αναγνωρίζεται ως χρόνος υπηρεσίας ή εμπει¬ 
ρίας για τον Οργανισμό. 


6. Μετά τη δημοσίευση της παρούσης καταργείται η 
αριθ. 47166/14-2-2000, (ΦΕΚ 145/Β714-2-2000) απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης, και Γεωργίας “ Έγκριση Κανονισμού Κα¬ 
τάστασης Προσωπικού Οργανισμού Γεωργικής Επαγ¬ 
γελματικής Εκπαίδευσης Κατάρτισης και Απασχόλησης 
(ΟΓΕΕΚΑ)-«ΔΗΜΗΤΡΑ». 

7. Η ισχύς της παρούσης αρχίζει από την δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαΐου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΓΕΩΡΓΙΑΣ 

Σ. ΜΠΕΝΟΣ Γ. ΔΡΥΣ 

-♦- 

Αριθ. 245766 (2) 

Ορισμός μελών Διοικητικού Συμβουλίου του Οργανισμού 
Γεωργικής Επαγγελματικής Εκπαίδευσης, Κατάρτι¬ 
σης και Απασχόλησης (ΟΓΕΕΚΑ) «ΔΗΜΗΤΡΑ»- 
Ν.Π.Ι.Δ. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 29Ατου Ν. 1558/85, «Κυ¬ 
βέρνηση και Κυβερνητικά Όργανα» (ΦΕΚ 137/Α/85) όπως 
συμπληρώθηκαν με το άρθρο 27 του Ν. 2081/92 (ΦΕΚ 
154/Α/92) και όπως αυτές αντικαταστάθηκαν με το άρθρο 
1 παρ. 2ατου Ν. 2469/97 (ΦΕΚ38/Α/97). 

2. Τις διατάξεις του άρθρου 14 παρ. 1,2 και 3 του Ν. 
2520/97 (ΦΕΚ 173/Α/97), «Μέτρα για τους νέους αγρότες, 
σύσταση Οργανισμού Γεωργικής Επαγγελματικής Εκπαί¬ 
δευσης, Κατάρτισης και Απασχόλησης και άλλες διατά¬ 
ξεις» όπως η παρ. 1 αντικαταστάθηκεμετο άρθρο 23 παρ. 
7του Ν. 2945/2001 (ΦΕΚ 223/Α/2001). 

3. Την αριθμ. 50612/12.7.2000 (ΦΕΚ 894/Β/2000) από¬ 
φαση κ. Υπουργού Γεωργίας, "Διορισμός Προέδρου Δ.Σ. 
ΟΓΕΕΚΑ-«ΔΗΜΗΤΡΑ». 

4. Την αριθμ.416795/31.12.2001 (ΦΕΚ 32/Β/17.1.2002) 
απόφαση του Υπουργού Γεωργίας, «Διορισμός Δ/ντα 
Συμβούλου στον Οργανισμό ΟΓΕΕΚΑ - «ΔΗΜΗΤΡΑ». 

5. Την ανάγκη διορισμού νέου Διοικητικού Συμβουλίου 
ΟΓΕΕΚΑ - «ΔΗΜΗΤΡΑ» - Ν.Π.Ι.Δ. 

6. Το αριθμ.13174/19.10.2001 έγγραφο του Υπουργεί¬ 
ου Εθνικής Παιδείας και Θρησκευμάτων για τον ορισμό 
εκπροσώπου του Παιδαγωγικού Ινστιτούτου με τον ανα¬ 
πληρωτή του για το Δ.Σ. του ΟΓΕΕΚΑ - «ΔΗΜΗΤΡΑ». 

7. Το αριθμ. 14388/19.10.2001 έγγραφο του ΕΘΙΑΓΕ για 
τον ορισμό εκπροσώπου με τον αναπληρωτή του για το 
Δ.Σ. του ΟΓΕΕΚΑ - «ΔΗΜΗΤΡΑ». 

8. Το αριθμ. 1549/5.12.2001 έγγραφο της ΠΑΣΕΓΕΣ για 
τον ορισμό εκπροσώπου με τον αναπληρωτή του για το 
Δ.Σ. του ΟΓΕΕΚΑ - «ΔΗΜΗΤΡΑ». 

9. Το αριθμ. 10994/6.11.2001 έγγραφο του ΓΕΩΤΈΈ. 
για τον ορισμό εκπροσώπου με τον αναπληρωτή του για 
το Δ.Σ. του ΟΓΕΕΚΑ - «ΔΗΜΗΤΡΑ». 

10. Το αριθμ. 5979/18.10.2001 έγγραφο του Σ.Ε.Β. για 
τον ορισμό εκπροσώπου με τον αναπληρωτή του για το 
Δ.Σ. του ΟΓΕΕΚΑ - «ΔΗΜΗΤΡΑ», αποφασίζουμε: 

1. Ορίζουμε ως μέλη του Διοικητικού Συμβουλίου του 
Οργανισμού Γεωργικής Επαγγελματικής Εκπαίδευσης, 
κατάρτισης και Απασχόλησης (ΟΓΕΕΚΑ) - «ΔΗΜΗΤΡΑ», 
Ν.Π.Ι.Δ. τους: 

α. Τον Πρόβατά Δημήτριο, ως Πρόεδρο, 
β. Τον. Μπάρλο Παρασκευά, Διευθύνοντα Σύμβουλο 
του Οργανισμού. 

γ. Την Θεοφιλίδου - Δημητράκη Καλλιόπη, εκπρόσωπο 
του Υπουργείου Γεωργίας ως τακτικό μέλος με αναπλη¬ 
ρωτή της τον Φώλλα Κωνσταντίνο εκπρόσωπο του ιδίου 
Υπουργείου. 

δ. Τον Βορρέ Παντελή εκπρόσωπο του Υπουργείου Γε¬ 
ωργίας ως τακτικό μέλος με αναπληρωτή του τον κ. Κούρ- 
κουλο Κων/νο εκπρόσωπο του ιδίου Υπουργείου. 

ε. Τον Ηλιάδη Νικόλαο σύμβουλο του Παιδαγωγικού Ιν¬ 
στιτούτου, ως τακτικό μέλος με αναπληρωτή του τον κ. 
Τζέπογλου Στέφανο σύμβουλο του ιδίου Ινστιτούτου. 

στ. Τον Βυζαντινόπουλο Σπύρο εκπρόσωπο του ΕΘΙΑ- 
ΓΕ, ωςτακτικό μέλος με αναπληρωτή του τονΑυριντζή Γε- 
ώργιο εκπρόσωπο του ιδίου Ιδρύματος. 

ζ. Τον Παπαβασιλείου Γεώργιο εκπρόσωπο του ΓΕ- 
ΩΤ.Ε.Ε. ως τακτικό μέλος με αναπλητωτή του τον Νικο- 
λαϊδη Γρηγόρη εκπρόσωπο του ιδίου Επιμελητηρίου. 

η. ΤονΤζιότζιο Μιχάλη εκπρόσωπο της ΠΑΣΕΓΕΣ ωςτα¬ 
κτικό μέλος με αναπληρωτή του τον Γκοτσίνα Νικόλαο, 
εκπρόσωπο της ίδιας Συνομοσπονδίας 
θ. Τον Δασκαλόπουλο Δημήτρη εκπρόσωπο του Σ.Ε.Β. 
ως τακτικό μέλος με αναπληρώτριά του την Ασημακο- 
πούλου Αγγελική εκπρόσωπο του ιδίου Συνδέσμου. 

2. Η θητεία των μελών του παραπάνω Διοικητικού Συμ¬ 
βουλίου είναι τριετής απάτης δημοσιεύσεωςτης απόφα¬ 
σης αυτής στην Εφημερίδα της Κυβερνήσεως, πλην της 
θητείας του Προέδρου η οποία λήγει 17.7.2003 και του 
Δ/ντος Συμβούλου η οποία λήγει 16.1.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουνίου 2002 

Ο ΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. 245768 (3) 

Τροποποίηση και συμπλήρωση της 8890/26.4.95 απόφα¬ 
σης Υπουργού Γεωργίας «Κανονισμός Ασφάλισης Ζω¬ 
ικού Κεφαλαίου από τον ΕΛ.Γ.Α.» 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη : 

1. Τις διατάξεις του άρθρου 29 Α του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ137/Α/85) όπως 


συμπληρώθηκαν με το άρθρο 27 Ν. 2081/92 και όπως αυ¬ 
τές αντικαταστάθηκαν με το άρθρο 1 παρ. 2 α Ν. 2469/97 
(ΦΕΚ 137/Α/97). 

2. Τις διατάξεις των άρθρων 3 παρ. 2 και 12 παρ. γ Ν. 
1790/88 «Οργάνωση και Λειτουργία Οργανισμού Ελληνι¬ 
κών Γεωργικών Ασφαλίσεων και άλλες διατάξεις» (ΦΕΚ 
134/Α/20.6.88). 

3. Τις διατάξεις του άρθρου 5 Ν. 2342/95 «Ενεργητική 
Προστασία Γεωργικής Κτηνοτροφικής και Αλιευτικής Πα¬ 
ραγωγής και άλλες διατάξεις» (ΦΕΚ 208/Α/6-10-95). 

4. Τη διάταξη άρθρου 7 παρ. 3 α Ν. 2945/2001 (ΦΕΚ 
223/Α/2001). 

5. Την αριθμ. 8890/12-4-95 απόφαση Υπουργού Γεωρ¬ 
γίας «Τροποποίηση Κανονισμού Ασφάλισης από τον 
ΕΛ.Γ.Α. Ζωικού Κεφαλαίου» (ΦΕΚ 321/Β/95) όπως διορ¬ 
θώθηκε με το αριθμ. 430/Β/95 ΦΕΚ. 

6. Το ότι από τις διατάξεις αυτής της απόφασης δεν 
προκαλείται δαπάνη σε βάρος του Κρατικού Προϋπολο¬ 
γισμού και του Προϋπολογισμού του Νομικού Προσώπου 
Ιδιωτικού Δικαίου Οργανισμός Ελληνικών Γεωργικών 
Ασφαλίσεων (ΕΛ.Γ.Α.) για το τρέχον έτος και για τα επό¬ 
μενα τέσσερα (4) έτη, αποφασίζουμε: 

1. Τροποποιούμε και συμπληρώνουμε την αριθμ. 
8890/95 απόφασή μας «Τροποποίηση Κανονισμού Ασφά¬ 
λισης από τον ΕΛ.Γ.Α. του Ζωικού Κεφαλαίου» και ειδικό¬ 
τερα : 

Α) Στο άρθρο 3 προστίθεται παράγραφος 19 ως εξής : 

19. «Ελεγχόμενο περιβάλλον» θεωρείται ο στεγασμέ¬ 
νος χώρος, στον οποίο με ειδικές κατασκευές και με ειδι¬ 
κό εξοπλισμό ρυθμίζουμε τις κλιματολογικές συνθήκες 
μέσα στην εκτροφή (μικροκλίμα) με σκοπό την ρύθμιση 
των παραγόντων της θερμοκρασίας και αερισμού και της 
υγρασίας». 

Β) Στο άρθρο 4 προστίθεται παράγραφος 4 ως εξής: 

4. Δεν καλύπτονται ασφαλιστικά και δεν αποζημιώνο¬ 
νται οι ζημιές του Ζωικού Κεφαλαίου, εάν δεν έχουν κα¬ 
ταβληθεί από τους ασφαλισμένους οι προβλεπόμενες 
ασφαλιστικές εισφορές». 

2. Οι διατάξεις της απόφασης αυτής ισχύουν αναδρομι¬ 
κά από 8.10.2001 ημερομηνία ισχύος Ν. 2945/2001 (ΦΕΚ 
223/Α/2001). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2002 

Ο ΥΠΟΥΡΓΟΣ 

ΓΕΩΡΓΙΟΣ ΔΡΥΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




